
"Demi kekuatan penabur-penabur yang menabur dengan 
sebaik-baik taburan(l). Dan demi kekuatan pembawa- 
pembawa. muatan(2). Dan demi kekuatan yang berlari 
dengan selesa (3). Dan demi kekuatan pembahagi- 
pembahagi urusan(4). Sesungguhnya segala yang dijanjikan 
Allah itu adalah benar(5).Dan sesungguhnya balasan itu 
tetap berlaku. 6). Demi langit yang mempunyai jalan-jalan 
yang rapi(7). Sesungguhnya kamu berada dalam pendapat- 
pendapat yang berlainan(8). Dipesongkan darinya mereka 
yang dipesongkan(9). Binasalah orang-orang yang berfikir 
dengan prasangka (10). laitu orang-orang yang tenggelam 
dalam kelalaian(1 1). Mereka bertanya bilakah Hari 
Balasan? (12). Hari mereka diseksakan di atas api Neraka(13). 
Rasakanlah ' azab kamu , inilah 'azab yang dahulunya kamu 
pinta disegerakan-nya.(14). Sesungguhnya para Muttaqin 
ditempatkan dalam taman-taman Syurga dan berbagai-bagai 
matair(15). Di sana mereka menerima segala ni'mat yang 
dikurniakan Tuhan mereka. Sesungguhnya mereka sebelum 
itu (di dunia) adalah para MuhsininO 6). Mereka sedikit sekali 
tidur di waktu malam(17). Dan di waktu sahur pula mereka 
beristighfar(18). Dan dalam harta mereka ditentukan 
bahagian yang terhak kepada orang miskin yang meminta 
dan orang miskin (yang tidak meminta). "(1 9). 

"Dan pada kejadian bumi terdapat berbagai-bagai tanda 
(kekuasaan Allah) bagi orang-orang yang yakin (20). Dan 
pada kejadian diri kamu sendiri, mengapakah kamu tidak 
memperhatikannya? (21). Dan di langit (diatur) rezeki kamu 
dan segala apa yang dijanjikan untuk kamu(22). Maka demi 
Tuhan Pemelihara langit dan bumi, sesungguhnya penjelasan 
itu adalah benar seperti benarnya kamu dapat bercakap(23). 
Sudahkah sampai kepadamu cerita tetamu Ibrahim yang 
dimuliakan?(24). Ketika mereka masuk menemuinya dan 
berkata: Selamat sejahtera. Jawabnya: Selamat sejahtera. 
Kamu adalah orang-orang yang tidak dikenali(25). Lalu 
dengan segera dia mendapatkan ahli rumahnya dan 
kemudian membawa hidangan seekor anak lembu yang 
gemuk(26). Lalu dia hidangkannya kepada mereka kemudian 
dia bertanya: Mengapa anda sekalian tidak makan? (27).Dan 
dia merasa takut kepada mereka (setelah dilihatnya mereka 
tidak menjamahan makanan itu). Mereka berkata: Janganlah 
anda takuti Lalu mereka menyampaikan kepadanya berita 
gembira bahawa dia akan memperolehi seorang anak yang 
alim(28). Kemudian isterinya datang dalam keadaan 
menjerit-jerit dan menepuk-nepuk mukanya serta berkata: 
Aku ini sudah tua dan mandul(29). Jawab mereka: Itulah 
yang telah diputuskan Tuhanmu. Sesungguhnya Dia Maha 
Bijaksana dan Maha Mengetahui"(30). Dia (Ibrahim) 
bertanya: Apakah lagi tugas kamu, wahai para utusan 
Allah? (31). Jawab mereka: Sesungguhnya kami telah 
diutuskan kepada satu kaum yang berdosa(32).- Supaya Kami 
timpakan ke atas mereka batu-batu dari tanah yang 
keras(33). Yang ditandakan di sisi Tuhanmu untuk 
membinasakan kaum yang peiampau(34). Lalu Kami 
keluarkan orang-orang yang beriman yang tinggal di negeri 
itu (untuk menyelamatkan mereka)(35). Dan Kami tidak 
dapati di negeri itu selain dari sebuah rumah yang 
penghuninya terdiri dari golongan Muslimin(36). Dan Kami 
telah tinggal di negeri itu satu tanda (kekuasaan Allah) untuk 
orang-orang yang takut kepada ' azab yang amat 
pedih. "(37). 

"Dan pada kisah Musa juga (terdapat bukti-bukti dan 
pengajaran) ketika Kami utuskannya kepada Fir'aun dengan 
membawa hujah yang amat nyata(38). Lalu dia berpaling 
dari keimanan dengan sebab kekuasaan dan kekuatannya 
dan berkata: Dia (Musa) itu seorang tukang sihir atau 
seorang gila(39). Lalu Kami seksakannya bersama bala 
tenteranya dan Kami campakkan mereka ke dalam lautan 
dan dia (Fir'aun) amat wajar dicela(40). Dan pada kisah 'Ad 
juga (terdapat bukti dan pengajaran) ketika Kami lepaskan 
ke atas mereka angin yang mandul(41). Angin itu tidak 
meninggalkan sesuatu apa yang dilandakannya melainkan ia 
jadikannya seperti mayat yang reput(42). Dan pada kisah 
kaum Thamud juga (terdapat bukti dan pengajaran) ketika 
dikatakan kepada mereka: Bersenang-senanglah kamu 
hingga ke satu masa yang tertentu(43). Mereka bersikap 
sombong terhadap perintah Tuhan mereka, lalu mereka 
disambar petir dan mereka melihat dengan mata 
mereka(44). Kerana itu mereka tidak dapat bangun lagi dan 
tidak pula mendapat pertolongan. "(45). 

"Dan kenangilah kaum Nuh (yang telah Kami binasakan) 
sebelum ini. Sesungguhnya mereka adalah satu kaum yang 
fasiq(46). Dan langit itu Kami binakannya dengan kekuatan- 
kekuatan. Dan sesungguhnya Kami mempunyai kekuasaan 
yang amat luas(47). Dan bumi itu Kami hamparkannya dan 
Kamilah sebaik-baik Penghampar (48). Dan segala sesuatu 
Kami jadikannya berpasangan supaya kamu mengingati 
kebesaran Allah(49). Oleh itu, berkejarlah kamu kepada 
Allah. Sesungguhnya aku adalah utusan dari Allah yang 
memberi peringatan yang jelas kepada kamu(50). Dan 
janganlah kamu adakan Tuhan yang dain bersama Allah. 
Sesungguhnya Aku utusan dari Allah yang memberi 
peringatan yang jelas kepada kamu(51). Demikianlah tiada 
seorang rasul pun yang datang kepada kaum yang terdahulu 
dari mereka melainkan mereka berkata: Dia seorang tukang 
sihir atau seorang yang gila (52). Apakah mereka saling 
berpesan dengan perkataan itu? Bahkan sebenarnya mereka 
adalah satu kaum yang pelampau (53). Oleh itu, berpalinglah 
dari mereka dan engkau tidak sekali-kali dicela(54). Dan 
berilah peringatan kerana peringatan itu berguna kepada 
orang-orang yang beriman(55). Dan Aku tidak menciptakan 
jin dan manusia melainkan supaya mereka mengabdikan diri 
kepada-Ku(56). Aku tidak menghendaki sebarang rezeki pun 
dari mereka dan Aku tidak sekali-kali menghendaki mereka 
memberi makan kepada-Ku(57). Sesungguhnya Allah itulah 
satu-satunya Pemberi rezeki yang mempunyai kekuatan dan 
Maha Teguh Kekuasaan-Nya(58). Sesungguhnya untuk 
orang yang zalim itu ialah habuan seksa seperti habuan yang 
diterima oleh rakan-rakan mereka yang terdahulu. Oleh itu 
janganlah mereka (mencabar) minta disegerakannya(59). 
Kecelakaan disediakan untuk orang-orang yang kafir pada 
hari yang dijanjikan kepada mereka(60)". 


(Latar belakang dan pokok pembicaran) 


Surah ini mempunyai satu suasana yang istimewa, ia 
dimulakan dengan menyebut empat kekuatan dari 
urusan Allah dengan menggunakan kata-kata yang 
tidak jelas maksudnya iaitu kata-kata yang membuat 
hati seseorang pada awal-awal lagi merasa bahawa 
dia sedang berdepan dengan perkara-perkara rahsia 
yang mana Allah bersumpah dengannya untuk 
menerangkan satu perkara yang penting: 





"Demi kekuatan penabur-penabur yang menabur dengan 
sebaik-baik taburan(l). Dan demi kekuatan pembawa- 
pembawa muatan(2). Dan demi kekuatan yang berlari 
dengan selesa(3). Dan demi kekuatan pembahagi- 
pembahagi urusan(4). Sesungguhnya segala yang dijanjikan 
Allah itu adalah benar(5). Dan sesungguhnya balasan itu 
tetap berlaku. "(6) 

Makna kata-kata penabur-penabur, pembawa- 
pembawa muatan, yang berlari-lari selesa dan 
pembahagi-pembahagi urusan itu tidak begitu jelas 
diketahui umum, la merupakan kata-kata yang samar- 
samar maksudnya yang memerlukan kepada 
pertanyaan-pertanyaan yang lebih lanjut, dan kata- 
kata itu sendiri memberikan kesan yang seperti itu di 
dalam hati seseorang. Dan barangkali itulah maksud 
utama dari kata-kata itu di dalam suasana surah ini. 

Sebaik-baik sahaja selesai sumpah yang pertama 
diiringi pula dengan sumpah dengan langit: 



"Demi langit yang mempunyai jalan-jalan yang rapi. "(7) 

Allah bersumpah dengan langit untuk menerangkan 
hakikat: 



"Sesungguhnya kamu berada dalam pendapat-pendapat 
yang berlainan."(8) 

Pendapat yang tidak tetap dan tidak selaras iaitu 
pendapat-pendapat yang semata-mata berasaskan 
tekaan, agakan, andaian dan sangkaan sahaja bukan 
di atas ilmu dan keyakinan. 

Dengan pendahuluan yang sedemikian dan dengan 
semua ayatnya, surah ini mempunyai satu matlamat 
yang jelas iaitu untuk menghubungkan hati manusia 
dengan langit dan mengingatkannya dengan ilmu- 
ilmu Allah yang ghaib dan tersembunyi, juga untuk 
membebaskan manusia dari ikatan belenggu- 
belenggu bumi dan dari segala penghalang yang 
mendindinginya dari kegiatan beribadat kepada Allah 
dengan hati yang bulat dan menyekatkannya dari 
kembali kepada Allah dengan keseluruhan diri sebagai 
menyahut seruan-Nya: 

"Oleh itu berkejarlah kamu kepada Allah."(50) 

Dan sebagai merealisasikan kehendak dan tujuan 
iradat Allah yang telah menciptakan hamba-hamba- 
Nya: 

" Dan Aku tidak menciptakan jin dan manusia melainkan 
supaya mereka mengabdikan diri kepada~Ku."(56) 


Oleh kerana kesibukan mencari rezeki dan sesuatu 
yang tersembunyi di bawah lipatan taqdir merupakan 
penghalang yang paling kuat di antara penghalang- 
penghalang yang lain, maka Al-Qur'an memberi 
perhatian yang berat di dalam surah ini ke arah 
membebaskan hati manusia dari kesibukan mencari 
rezeki itu dan menenangkannya serta 
menghubungkan punca rezeki itu dengan langit 
bukannya dengan bumi dan sebab-sebabnya yang 
dekat Al-Qur'an berulang-ulang kali menyentuh 
persoalan rezeki di dalam surah ini. Kadang-kadang 
secara langsung seperti dalam firman-Nya; 




"Dan di langit (diatur) rezeki kamu dan segala apa yang 
dijanjikan untuk kamu . "(22) 



" Sesungguhnya Aliah itulah satu-satunya Pemberi rezeki 
yanq mempunyai kekuatan dan Maha Teguh Kekuasaan- 
Nya."(58) 


Dan kadang-kadang secara sindiran dengan 
menggambarkan sikap hamba-hamba-Nya yang 
bertagwa terhadap harta kekayaan mereka; 


* 


"Dan dalam harta mereka ditentukan bahagian yang terhak 
kepada orang miskin yang meminta dan orang miskin (yang 
tidak meminta). "(19) 


Juga dengan menggambarkan sifat murah hati Nabi 
Ibrahim a.s. ketika meraikan para tetamunya yang 
sedikit bilangannya dengan menghidangkan seekor 
anak lembu yang gemuk kepada mereka. Dia begitu 
segera meraikan mereka sebaik sahaja mereka sampai 
dan selesai memberi salam kepadanya, sedangkan dia 
baru sahaja mengenali mereka. 

Pembebasan hati seseorang dari tali-tali ikatan bumi 
dan dari belenggu-belenggu rezeki dan 
menghubungkannya dengan langit akan membuat 
kerinduan-kerinduan hati itu melayang-layang di 
sekeliling langit dan akan mendorongkannya 
menyintai Allah Pencipta tanpa sebarang halangan 
yang menyekatkannya dari kembali kepada^ Allah. 
Pembebasan inilah yang menjadi pokok pembicaraan 
surah ini dengan segala persoalan-persoalan yang 
dibicarakannya, kerana itulah ia dimulakan dengan 
pendahuluan dan pengumuman yang samar-samar 
kemudian diiringi sumpah dengan langit kemudian 
sekali lagi mengulangkan pembicaraan mengenai 
langit. 


Dan kerana itulah juga Al-Qur'an melukiskan 
gambaran orang-orang yang bertaqwa di permulaan 
surah: 



"Sesungguhnya para Muttagin itu ditempatkan dalam 
taman-taman Syurga dan berbagai-bagai matair(15). Di sana 
mereka menerima segaia ni'mat yang dikurniakan Tuhan 
mereka. Sesungguhnya mereka sebelum itu (di dunia) adalah 
para Muhsinin(1 6). Mereka sedikit sekali tidur di waktu 
malam(1 7). Dan di waktu sahur pula mereka beristighfar(1 8). 
Dan dalam harta mereka ditentukan bahagian yang ' terhak 
kepada orang miskin yang meminta dan orang miskin (yang 
tidak meminta) "(19) 


Ini adalah gambaran kecintaan kepada Allah dan 
pembulatan hati kepada-Nya, juga gambaran berjaga 
di waktu malam untuk beribadat kepada Allah dan 
bertawajjuh kepada-Nya di waktu sahur, juga 
kesediaan mengorbankan harta dan membebaskan 
diri dari tekanannya dengan mengeluarkan 
sebahagian darinya sebagai habuan yang terhak 
kepada orang-orang miskin yang meminta dan orang- 
orang miskin yang tidak meminta. 


Dan kerana itulah juga Al-Qur'an menudingkan 
kepada tanda-tanda kekuasaan Allah pada kejadian 
bumi dan pada kejadian diri mereka sendiri di 
samping menghubungkan hati mereka dengan langit 
dalam persoalan rezeki bukannya dengan bumi dan isi 
kandungannya yang menjadi sebab-sebab yang dekat 
bagi penghasilan rezeki itu: 






"Dan pada kejadian bumi terdapat berbagai-bagai tanda 
(kekuasaan Allah) bagi orang-orang yang yakin(20). Dan 
pada kejadian diri kamu sendiri, mengapakah kamu tidak 
memperhatikannya?(2 1). Dan di langit (diatur) rezeki kamu 
dan segala apa yang dijanjikan untuk kamu(22). 


Dan kerana itulah juga Al-Qur'an menerangkan 
tentang penciptaan langit yang dihinakan Allah 
dengan kekuasaan-Nya yang luas dan penciptaan 
bumi yang dihamparkan Allah dengan penuh selesa 
juga penciptaan segala sesuatu yang ada di bumi 
yang dijadikannya dengan berpasangan: 

"Dan langit itu Kami binakannya dengan kekuatan-kekuatan. 
Dan sesungguhnya Kami mempunyai kekuasaan yang amat 
luas(47). Dan bumi itu Kami hamparkannya dan Kamilah 
sebaik-baik penghampar (48). Dan segala sesuatu Kami 
jadikannya berpasangan supaya kamu mengingati kebesaran 
Allah (49). Oleh itu berkejarlah kamu kepada Allah. 
Sesungguhnya aku adalah utusan dari Allah yang memberi 
peringatan yang jelas kepada kamu. "(50) 


Dan kerana itulah juga Al-Qur'an membuat 
pengumuman akhir yang jelas dalam surah ini iaitu 
pengumuman tentang tujuan iradat Allah 
menciptakan manusia dan jin dan menentukan tugas 
utama mereka. 



"Dan Aku tidak menciptakan jin dan manusia melainkan 
supaya mereka mengabdikan diri kepada-Ku(56). Aku tidak 
menghendaki sebarang rezeki pun dari mereka dan Aku 
tidak sekali-kali menghendaki mereka memberi makan 
kepada-Ku(57). Sesungguhnya Allah itulah satu-satunya 
Pemberi rezeki yang mempunyai kekuatan dan Maha Teguh 
Kekuasaan-Nya. "(58) 

Semuanya merupakan seolah-olah satu paluan yang 
mempunyai berbagai-bagai irama untuk membentuk 
sebuah lagu yang menyeru hati manusia kepada 
Allah. 




"Sesungguhnya untuk orang yang zalim itu ialah habuan 
seksa seperti habuan yang diterima oleh rakan-rakan mereka 
yang terdahulu. Oleh itu janganlah mereka (mencabar) minta 
disegerakannya. "(59) 


Amaran ini diberi selepas Al-Qur'an menyebut 
bahawa generasi-generasi manusia pendusta itu 
seolah-olah meninggalkan wasiat dari generasi ke 
satu generasi supaya mendustakan rasul-rasul: 

f 

W L?' 

(§) jJt Jj 

"Demikianlah tiada seorang rasul pun yang datang kepada 
kaum terdahulu dari mereka melainkan mereka berkata: Dia 
seorang tukang sihir yang gila(52). Apakah mereka saling 
berpesan dengan perkataan itu? Bahkan sebenar-nya 
mereka adalah satu kaum yang pelampau. "(53) 

Semua kisah-kisah di dalam surah ini mempunyai 
pertalian dengan pokok pembicaraan asas iaitu 
pembulatan hati beribadat kepada Allah dan 
pembebasannya dari segala penghalang, juga 
menghubungkan hati dengan langit iaitu mula-mula 
dengan keimanan dan keyakinan, kemudian dengan 
menghapuskan segala dinding-dinding dan 
gangguan-gangguan yang menyekatkan usaha 
meningkatkan diri ke maqam yang mulia itu. 

* * * * * * 

(Pentafsiran ayat-ayat 1 - 6) 

Di dalam surah ini juga disinggungkan secara 
sepintas lalu kisah Ibrahim dan Lut, kisah Musa, kisah 
'Ad, kisah Thamud dan kisah kaum Nuh. 

Perkara yang disentuh di dalam kisah Ibrahim ialah 
perkara perbelanjaan harta dan perkara ilmu Allah 
yang ghaib yang menyampaikan berita gembira 
bahawa beliau akan mendapat anak lelaki yang alim, 
iaitu pengurniaan rezeki yang tidak terduga oleh 
beliau dan isterinya. Dan yang disentuh dalam kisah- 
kisah yang lain ialah memberi penegasan terhadap 
kebenaran janji Allah yang dipersumpahkannya pada 
awal surah: 

0(3dI^) 

"Sesungguhnya segala yang dijanjikan Allah itu adalah 
benar. "(5) 

Dan yang dijelaskan di penghabisan surah ialah 
amaran kepada kaum Musyrikin: 

"Demi kekuatan penabur-penabur yang menabur dengan 
sebaik-baik taburan(l). Dan demi kekuatan pembawa- 
pembawa muatan(2). Dan demi kekuatan yang berlari 
dengan selesa(3). Dan demi kekuatan pembahagi- 
pembahagi urusan (4). Sesungguhnya segala yang dijanjikan 
Allah itu adalah benar(5). Dan sesungguhnya balasan itu 
tetap berlaku. "(6) 

Allah Bersumpah Dengan Kekuatan-kekuatan 
Allah Dan Tujuannya 

Pengumuman-pengumuman yang pendek dan 
sepintas lalu ini dengan menggunakan kata-kata yang 
tidak jelas maksudnya menerapkan ke dalam hati satu 
saranan dan kesan yang tertentu yang 
menghubungkannya dengan suatu perkara yang 
penting yang wajar mendapat perhatian. Di zaman 
angkatan Islam yang pertama lagi, ada orang-orang 
yang telah bertanya tentang maksud kata-kata 
(penabur-penabur), «sfcUaJl (pembawa-pembawa), 
iiAjjtaJi (yang berlari-lari) dan (pembahagi- 

pembahagi). 

Ujar Ibn Kathir dalam Tafsirnya kata Syu'bah ibn al~ 
Hajjaj dari Simak ibn Khalid ibn 'Ar'arah, dia telah 
mendengar dari Ali r.a. dan juga dari Syu'bah dari al- 
Qasim ibn Abu Bazzah dari Abu Tufayl dia telah 
mendengar dari Ali r.a. dan riwayat ini telah datang 
dari beberapa saluran yang iain dari Amirul-Mu'minin 
Ali ibn Abu Talib r.a. bahawa dia telah naik ke atas 
mimbar masjid di Kufah dan berkata: "Apa sahaja 
pertanyaan kamu mengenai mana-mana ayat di 
dalam Al-Qur'an atau mengenai mana-mana sunnah 
dari Rasulullah s.a.w., maka aku bersedia 
menjawabnya." lalu Ibn al-Kawwa' bangun dan 
bertanya: 'Wahai Amirul-Mu'minin 1 Apakah makna 
firman Allah Lsj^ Jawab Ali r.a.: "Itulah 

angin". Dia bertanya lagi: "Apakah pula makna ^ 
Ijj csUa J? Jawab Ali: "Itulah awan-awan (yang 
mem-bawa hujan)", dia bertanya pula: "Apakah pula 
makna L>uy U? Jawabnya: "Itulah kapal-kapal". 
Dia bertanya lagi: "Apakah pula makna U*i 
Jawabnya: "Itulah malaikat-malaikat." 

Sabigh Ibn 'Asal at-Tamimi telah datang menemui 
'Umar ibn al-Khattab r.a. dan bertanya kepadanya 
tentang makna kata-kata tadi, lalu 'Umar memberi 
jawapan yang sama dengan jawapan yang 
diriwayatkan dari Ali ibn Abu Talib Karramaiiuhu 
wajhahu. 'Umar merasa bahawa Sabigh menanyakan 
makna kata-kata itu dengan tujuan hendak 
menimbulkan kekeliruan dan menunjukkan kedegilan, 
kerana itu dia menghukumkan Sabigh dengan 
menahannya dari bercampur dengan orang ramai 
sehingga dia bertaubat dan bersumpah dengan 
sungguh-sungguh bahawa dia tidak lagi menaruh 
apa-apa keraguan di dalam hatinya terhadap ayat- 
ayat itu. Riwayat ini menunjukkan bahawa pengeliru- 
pengeliru telah berselindung di sebalik ayat-ayat itu 
dan pura-pura bertanya mengenainya. 

Dan beginilah juga ayat-ayat itu ditafsirkan oleh Ibn 
'Abbas, Ibn 'Umar r.a., juga Mujahid, Sa'id ibn Jubayr, 
al-Hasan, Qatadah, as-Suddi dan lain-lain, ibn Jarir 
dan Ibn Abu Hatim tidak menceritakan selain dari 
pentafsiran-pentafsiran tersebut. 

Allah S.W.T. telah bersumpah dengan angin yang 
menaburkan debu-debu, benih-benih, awan-awan 
dan sebagainya dari bahan-bahan yang diketahui dan 


yang tidak diketahui manusia. Dia bersumpah dengan 
awan-awan yang membawa muatan air hujan yang 
digerakkan Allah ke tempat-tempat yang 
dikehendaki-Nya. Dia bersumpah dengan kapal-kapal 
yang berjalan laju dengan mudah di atas permukaan 
air dengan qudrat kuasa-Nya dan dengan ciri-ciri yang 
dijadikan Allah pada air, pada kapal-kapal dan alam 
buana semuanya yang membolehkan kapal-kapal itu 
berjalan laju dengan selesa. Dan akhirnya dia 
bersumpah dengan para malaikat pembahagi urusan- 
urusan. Mereka membawa perintah-perintah Allah 
dan membahagi-bahagikannya mengikut kehendak 
Allah. Mereka menyelesaikan urusan-urusan yang 
berkaitan dengan perintah-perintah Allah dan 
membahagikan urusan-urusan di alam buana ini 
mengikut perintah Allah. 

Angin, awan, kapal-kapal dan malaikat-malaikat 
merupakan sebahagian dari makhluk-makhluk Allah. 
Allah jadikan makhluk-makhluk ini sebagai alat bagi 
qudrat~Nya dan tabir bagi masyi'ah-Nya. Melalui 
makhluk-makhluk inilah terlaksana perencanaan- 
perencanaan Allah pada alam buana-Nya dan pada 
para hamba-Nya. Allah bersumpah dengan makhluk- 
makhluk ini untuk menyatakan kepentingan makhluk- 
makhluk itu dan menarik hati manusia kepadanya 
supaya memikirkan makna di sebalik kejadian- 
kejadiannya, juga untuk memperlihatkan kekuasaan 
Allah yang telah menciptakan makhluk-makhluk itu, 
mengendalikannya dan melaksanakan dengannya 
perencanaan-perencanaan-Nya yang telah diatur. 
Menyebut makhluk-makhluk ini dengan gambaran 
yang dilukiskan oleh ayat-ayat ini khususnya adalah 
bertujuan untuk menarik hati manusia kepada rahsia- 
rahsianya yang tersembunyi dan menghubungkannya 
dengan Allah yang telah menciptakan makhluk- 
makhluk ini. 

Mungkin juga makhluk-makhluk ini disebut kerana 
ada hubungannya dari satu segi yang lain dengan 
persoalan rezeki yang dibicarakan oleh surah ini 
dengan tujuan untuk membebaskan hati manusia dari 
ikatan-ikatan dan belenggu-belenggunya, kerana 
angin, awan dan kapal-kapal mempunyai hubungan 
yang jelas dengan penghasilan rezeki, wasilah- 
wasilahnya dan sebab-sebabnya. Adapun disebutkan 
malaikat-malaikat yang bertugas membahagi- 
bahagikan urusan itu ialah kerana rezeki merupakan 
salah satu dari urusan pembahagian itu. Dari sini 
nyatalah adanya hubungan yang jelas di antara 
pendahuluan surah ini dengan pokok pembicaraannya 
yang dihuraikan di dalam berbagai-bagai ayatnya ini. 

Allah bersumpah dengan empat makhluk ini untuk 
menegakkan hakikat: 



" Sesungguhnya segala yang dijanjikan Allah itu adaiah 
benar(5). Dan sesungguhnya balasan itu tetap berlaku. "(6) 

Allah telah berjanji kepada manusia bahawa dia 
akan memberi balasan yang setimpal kepada mereka, 
baik dibalas baik, jahat dibalas jahat dan balasan itu 
tetap berlaku janji itu tetap ditepati sama ada di dunia 
atau di Akhirat Dan di antara janji-janji itu juga ialah 
rezeki. Aliahlah yang mengendalikan urusan rezeki 
sama ada mewah atau picik, senang atau susah 
mengikut masyi'ah-Nya. Dan janji Allah dalam urusan 
rezeki ini juga tetap benar seperti di dalam segala 
urusan-Nya yang lain. 

Segala apa yang dijanjikan Allah kepada manusia 
tetap terlaksana dalam bentuk yang dikehendaki oleh- 
Nya dan dalam waktu yang ditentukan-Nya. Hal ini 
tidak memerlukan sumpah dari Allah, kerana tujuan 
Allah bersumpah dengan makhluk-makhluk itu ialah 
untuk menarik hati manusia kepada makhluk- 
makhluk itu sendiri supaya mereka memerhati dan 
meneliti hakikat-hakikat di sebaliknya iaitu hakikat 
penciptaan Allah yang indah, hakikat qudrat kuasa- 
Nya dan pentadbiran-Nya yang menyarankan kepada 
hati manusia bahawa janji Allah selaku Pencipta yang 
telah mewujudkan makhluk-makhluk ini dengan 
peraturan dan perancangan yang rapi - itu tetap 
benar dan bahawa Hisab Aliah yang menghitungkan 
segala perbuatan baik dan jahat itu tetap berlaku, 
kerana tabi'at makhluk-makhluk yang disebutkan itu 
menyarankan bahawa kejadian-kejadiannya bukanlah 
kejadian sia-sia, bukanlah kejadian kebetulan dan 
serampangan. Demikianlah makhluk-makhluk itu 
menjadi tanda-tanda dan bukti-bukti yang 
mengandungi saranan-saranan yang kuat dengan 
sebab sumpah yang menarik hati itu. Inilah satu cara 
dari cara-cara menyalurkan saranan dan pendidikan 
dan cara berbicara dengan fitrah manusia secara 
langsung dengan menggunakan bahasa alam. 


kafir itu terumbang-ambing dalam pendapat- 
pendapat yang bercanggah, bergoyang tidak tetap 
dan mantap, ada yang terpesong dan ada yang tetap, 
tidak selaras dan seimbang, malah mereka sentiasa 
dilamun kegelisahan dan kebingungan. Demikianlah 
kebathilan itu selama-lamanya merupakan bumi yang 
sentiasa bergoyang dan merupakan padang gurun 
yang tidak bertanda dan tidak bercahaya, la teruyun- 
ayun tidak pernah tetap pada satu dasar atau pada 
satu neraca. Dan orang-orang yang mendukung 
kebathilan itu tidak pernah berpakat melainkan 
selama-lamanya berpecah, berbalah dan bertelingkah 
sesama mereka tidak lama selepas itu. Kekacauan dan 
percanggahan fikiran mereka kelihatan begitu jelas 
apabila . dilihat di bawah bayangan langit yang 
mempunyai jalan-jalan yang teratur rapi. 

(Pentafsiran ayat-ayat 10 - 14) 


Kemudian Al-Qur'an menjelaskan bahawa orang- 
orang yang kafir sentiasa hidup dalam waham-waham 
dan sangkaan-sangkaan yang karut terhadap hakikat 
hari Akhirat. Fikiran mereka mengenai hati itu sama 
sekali tidak bersandarkan kepada kebenaran dan 
keyakinan. Kerana itu pendapat mereka sentiasa 
bercanggah terhadap hari Akhirat yang benar dan 
jelas itu. Kemudian Al-Qur'an mengemukakan kepada 
mereka satu pemandangan hari Akhirat yang begitu 
hidup dan dapat dilihat sepenuh mata: 









5fc Jf: sfe * * * 


(Pentafsiran ayat-ayat 7-9) 


Begitu juga bahagian sumpah yang kedua: 





•y ^ $ rrs' } / 




"Demi langit yang mempunyai jalan-jalan yang rapi(7). 
Sesungguhnya kamu berada dalam pendapat-pendapat yang 
berlainan(8). Dipesongkan darinya mereka yang 
dipesongkan."(9) 


Allah bersumpah dengan langit yang tersusun rapi 
seperti susunan jalinan cincin-cincin baju besi yang 
saling bertaut rapi. Mungkin gambaran ini merupakan 
salah satu gambaran awan-awan di langit yang 
mengambil bentuk jalinan baju besi yang berombak- 
ombak seperti air dan pasir apabila dipukul angin, dan 
mungkin juga ia merupakan gambaran tetap bagi 
bintang-bintang dan orbit-orbitnya yang terjalin 
selaras. Allah bersumpah dengan langit yang tersusun 
rapi untuk menegaskan bahawa orang-orang yang 



^ J 'S? J \ r *\\ s s' s 


j 



jj, 




i j 


"Binasalah orang-orang yang berfikir dengan prasangka(1 0). 
Iaitu orang-orang yang tenggelam dalam kelalaian(1 1). 
Mereka bertanya bilakah hari balasan? (12). Hari mereka 
diseksakan di atas api Neraka(13). Rasakanlah 'azab kamu , 
inilah 'azab yang dahulunya kamu pinta 
disegerakannya. "( 1 4) 


"Para Pengagak" (oajaJi) ialah orang-orang yang 
berfikir dengan sangkaan, agakan dan penilaian 
sembarangan yang tidak diasaskan di atas neraca 
pertimbangan yang halus. Allah mendo'akan mereka 
supaya binasa. Alangkah dahsyatnya kerana do'a 
Allah dengan kebinasaan itu bererti keputusan Aliah 
membinasakan mereka. 



"Binasalah orang-orang yang berfikir dengan 
prasangka. "(10) 


Kemudian Al-Qur'an menerangkan sifat mereka 
lebih jelas lagi: 

"laitu orang-orang yang tenggelam dalam kelalaian. "(1 1) 

Mereka tenggelam di dalam kesesatan dan waham- 
waham-waham. Mereka terus tidak siuman dan tidak 
sedar. Ungkapan ini menggambarkan keadaan 
mereka sebagai manusia yang tenggelam dalam 
kelalaian, tidak sedarkan apa yang ada di sekeliling 
mereka dan tidak mengerti suatu apa. Mereka seolah- 
olah orang yang sedang mabuk yang hilang ingatan. 


Mereka disifatkan demikian kerana mereka tidak 
dapat mengerti hakikat Akhirat yang amat jelas yang 
dapat dilihat dan diyakinkan oleh setiap manusia yang 
sedar dan tidak hilang ingatan, sedangkan mereka 
masih bertanya: 


" Mereka bertanya bilakah Hari Balasan? "('l 2) 


Mereka bertanya bukan kerana hendak 

mengetahui, tetapi kerana menyangkal dan 

mendustakan kebenarannya dan menganggapkan 
kedatangan hari itu sebagai mustahil. 


Kerana itu Al-Qur'an itu dengan segera 
menayangkan kepada mereka pemandangan hari 
balasan yang dimustahil dan diingkarkan mereka itu 
iaitu pemandangan mereka sedang dibakar pada hari 
itu sama seperti logam yang dibakar untuk dikenalkan 
mutunya: 



"Hari mereka diseksakan di atas api Neraka. "(13) 


Dan di samping keseksaan ini mereka dikecam pula 
dengan kata-kata yang pedih sedangkan mereka 
berada dalam keadaan yang amat menderita: 

"Rasakanlah 'azab kamu, inilah 'azab yang dahulunya kamu 
pinta disegerakannya. "(14) 


Pemandangan 'azab yang disegerakan kepada 
mereka merupakan satu jawapan yang wajar kepada 
mereka yang masih tertanya-tanya tentang hari itu. 
Kedahsyatan pemandangan ini merupakan tampalan 
kepada keadaan hilang ingatan dan kelalaian yang 
dihayati orang-orang yang berfikir dengan prasangka 
itu. Ini menepati dengan do'a Allah yang mendo'akan 
mereka binasa dengan keadaan yang sedahsyat- 
dahsyatnya. 



"Hari mereka diseksakan di atas api Neraka. "(13) 


sfc # 


(Pentafsiran ayat-ayat 15 - 19) 


Sementara di tebing satu lagi atau di lembaran yang 
sebelah lagi kelihatan satu pemandangan yang lain 
yang menggambarkan sekumpulan manusia yang lain 
pula, iaitu kumpulan manusia yang yakin, yang tidak 
teragak-agak, manusia yang bertaqwa yang tidak 
goyang dan manusia yang sedar, yang beribadat dan 
beristighfar, manusia yang tidak menghabiskan umur 
hidupnya di dalam kebakhilan dan kelalaian: 



J ''J '\\\ S 

(va) 


(j) 

"Sesungguhnya para Muttaqin itu ditempatkan dalam 
taman-taman Syurga dan berbagai-bagai matair(1 5). Di sana 
mereka menerima segala ni'mat yang dikurniakan Tuhan 
mereka. Sesungguhnya mereka sebelum itu (di dunia) adalah 
para Muhsinin(16). Mereka sedikit sekali tidur di waktu 
malam(17). Dan di waktu sahur pula mereka beristighfar(1 8). 
Dan dalam harta mereka ditentukan bahagian yang terhak 
kepada orang miskin yang meminta dan orang miskin (yang 
tidak meminta). "(19) 


B alasan-b alasan Yang Disediakan Pada Para Muttaqin 
Dan Para Muhsinin 


Inilah kumpulan orang-orang yang bertaqwa, yang 
sentiasa sedar, sentiasa merasa bahawa mereka 
berada di dalam pemerhatian dan pengawasan Aliah, 
sentiasa mengawal dan menjaga diri mereka sendiri. 
Tempat kumpulan ini: 


©6j59&| 

"Sesungguhnya para Muttaqin itu ditempatkan dalam 
taman-taman Syurga dan berbagai-bagai matair."(15) 



"Di sana mereka menerima segala ni'mat yang dikurniakan 
Tuhan mereka. "( 1 6) 


Mereka menerima limpah kurnia-Nya sebagai 
balasan kepada amalannya yang telah dilakukan 
mereka di dalam dunia, iaitu mengerjakan amalan- 
amalan ibadat seolah-olah mereka melihat Allah dan 
sikap mereka yang penuh yakin bahawa Allah melihat 
mereka: 



"Sesungguhnya mereka sebelum itu (di dunia) adalah para 
Muhsinin. "(1 6) 

Kemudian Al-Qur'an menggambarkan sifat ihsan 
mereka dalam ibadat dengan satu gambaran manusia 
yang amat khusyu' kepada Allah: 






" Mereka sedikit sekali tidur di waktu malam(17). Dan di 
waktu sahur pula mereka beristighfar."(1 8) 


Maksudnya, mereka berjaga di tengah malam ketika 
orang ramai sedang nyenyak tidur kerana bertawajjuh 
kepada Allah dan memohon keampunan dan rahmat 
dari-Nya. Mereka hanya tidur sedikit sahaja kerana 
hati mereka begitu mesra dan rindu kepada Allah/ 

Ujar Hasan al-Basri ketika mentafsirkan ayat ini: 
"Mereka bersusah payah bangun beribadat di waktu 
malam. Mereka hanya tidur sedikit sahaja dan terus 
beribadat dengan giatnya sehingga sampai ke waktu 
sahur di mana mereka beristighfar." 


Ujar Qatadah, kata al-Ahnaf ibn Qais ketika 
mentafsirkan ayat ini: " Mereka sedikit sekali tidur di 
waktu malam" ^ 5U2 1 jjIS). Kemudian 

dia berkata lagi: "Dan aku tidak tergolong di dalam 
kumpulan orang-orang yang dimaksudkan oleh ayat 


Ujar Hasan al-Basri lagi kata al-Ahnaf ibn Qais: "Aku 
bandingkan amalan-amalanku dengan amalan- 
amalan ahli Syurga, maka aku dapati mereka adalah 
satu kumpulan manusia yang amat jauh berbeza dari 
kita, kerana amalan-amalan kita tidak mencapai 
darjah amalan-amalan mereka. Mereka sedikit sekali 
tidur di waktu malam. Kemudian aku bandingkan 
amalanku dengan amalan-amalan ahli Neraka, maka 
aku dapati mereka adalah satu kaum yang tidak ada 
apa-apa kebajikan pun pada mereka. Mereka 
mendustakan kitab Allah dan rasul-rasuI-Nya, dan 
mereka tidak percaya kebangkitan selepas mati. 
Sesungguhnya aku dapati orang-orang yang paling 
baik darjatnya dari kalangan kita ialah mereka yang 
mencampurkan amalan-amalan yang baik dengan 
amalan-amalan yang tidak baik.". 

Ujar Abdul Rahman ibn Zayd ibn Aslam: Seorang 
dari Bani Tamim telah berkata kepada bapaku: 
"Wahai Abu Usamah! Ada satu sifat yang aku dapati 
tidak ada pada kita iaitu sifat kumpulan yang disebut 
oleh Allah mereka sedikit sekali tidur di waktu malam. 
Demi Allah kita sedikit sekali berjaga malam untuk 
beribadat kepada Allah." Lalu bapaku pun berkata 
kepadanya: "Beruntunglah mereka yang tidur apabila 
mengantuk dan bertaqwa kepada Allah apabila jaga." 

Itulah sifat yang dicita-citakan oleh tokoh-tokoh 
Tabi'in yang mempunyai kedudukan yang tinggi 
dalam keimanan dan keyakinan. Mereka dapati sifat 
itu tidak ada pada mereka, malah hanya ada pada 
orang-orang yang telah dipilih dan ditaufikkan Allah. 
Dan dengan sifat itulah orang-orang ini ditulis Allah di 


dalam golongan manusia Muhsinin yang bersifat 
ihsan dalam ibadat mereka. 


Itulah sifat mereka dengan Allah, sedangkan sifat 
mereka terhadap sesama manusia dan harta pula 
amatlah sesuai dengan sifat golongan manusia yang 
Muhsinin: 




"Dan dalam harta mereka ditentukan bahagian yang terhak 
kepada orang miskin yang meminta dan orang miskin (yang 
tidak meminta). "( 1 9) 


Maksudnya, mereka memperuntukkan sebahagian 
yang tertentu dari harta mereka untuk orang-orang 
miskin -yang meminta dan orang-orang miskin yang 
diam dan segan meminta-minta. Mereka membuat 
peruntukan itu secara sukarela dan tidak terbatas. 

Apa yang disebutkan ayat ini sesuai dengan 
pengolahan surah ini yang memperkatakan persoalan 
rezeki dan harta untuk membebaskan hati manusia 
dari belenggu-belenggu kebakhilan, kekikiran dan 
kesibukan mencari rezeki. Ayat ini juga menjadi 
pendahuluan kepada bahagian selanjut surah ini di 
samping menyempurnakan gambaran sifat orang- 
orang yang bertaqwa dan sifat orang-orang yang 
Muhsinin. 


# ^ sf: % # 

(Pentafsiran ayat-ayat 20-23) 



"Dan pada kejadian bumi terdapat berbagai-bagai tanda 
(kekuasaan Aliah) bagi orang-orang yang yakin(20). Dan 
pada kejadian diri kamu sendiri mengapakah kamu tidak 
memperhatikannya? (21). Dan di langit (diatur) rezeki kamu 
dan segala apa yang dijanjikan untuk kamu(22). Maka demi 
Tuhan Pemelihara langit dan bumi, sesungguhnya penjelasan 
itu adalah benar seperti benarnya kamu dapat 
bercakap. "(23) 

Pameran Bumi Dan Diri Manusia Yang Agung 

Ayat ini menarik perhatian kepada meneliti bukti- 
bukti kekuasaan Allah pada kejadian bumi dan 
kejadian diri manusia, juga menarik perhatian kepada 
langit yang mengaturkan urusan rezeki dan habuan 
nasib yang ditentukan, kemudian ditamatkan dengan 
satu sumpah yang besar, iaitu Allah bersumpah 
dengan zat-Nya selaku: 



"Tuhan Pemelihara langit dan bumi" (23) 

yang disebut dalam bahagian ini untuk menegaskan 
bahawa penerangan yang datang kepada mereka dari 
Allah ini adalah suatu kebenaran yang diyakinkan: 






"Dan pada kejadian bumi terdapat berbagai-bagai tanda 
(kekuasaan Allah) bagi orang-orang yang yakin(20). Dan 
pada kejadian diri kamu sendiri [ mengapakah kamu tidak 
memperha tikannya ? "(2 1 ) 


Bumi yang menjadi pentas hidup kita ini merupakan 
satu pameran agung bagi tanda-tanda kekuasaan 
Allah dan ciptaan-ciptaan-Nya yang mena'jubkan. 
Satu pameran di mana setakat ini hanya sebahagian 
kecil sahaja dari kejadian-kejadiannya yang indah itu 
dapat diketahui oleh kita. Setiap hari kita melihat 
sesuatu yang baru dari penciptaan-Nya yang indah. 
Dan sama dengan pameran ini ialah pameran yang 
tersembunyi di dalam diri kita sendiri iaitu pameran 
jiwa manusia yang penuh dengan rahsia-rahsia yang 
sulit, di mana tersimpannya rahsia-rahsia seluruh alam 
al-wujud bukan hanya rahsia-rahsia bumi ini sahaja. 

Dua pameran agung yang ditunjukkan oleh dua 
ayat itu dengan isyarat yang ringkas untuk membuka 
kedua-dua pameran itu dengan seluas-luasnya kepada 
siapa sahaja yang ingin melihat, meneliti dan mencari 
keyakinan, dan siapa sahaja yang ingin memenuhi 
hidupnya dengan keni'matan, kesukaan, pengajaran- 
pengajaran yang segar dan nilai-nilai ma'rifat yang 
sebenar yang meningkatkan keluhuran hati mereka 
dan menggandakan usia-usia mereka. ' 


Nas-nas Al-Qur'an adalah disediakan untuk 
bertugas dan berfungsi dalam semua masyarakat dan 
alam sekitar, semua suasana dan keadaan, la selama- 
lamanya mampu untuk memberi bekalan-bekalan 
yang tertentu kepada setiap jiwa, setiap akal dan 
setiap pemahaman mengikut masing-masing 
kemampuan untuk menerimanya. 

Semakin tinggi ilmu pengetahuan manusia, semakin 
luas pengertian dan kefahaman mereka, semakin 
bertambah maklumat-maklumat dan pengalaman- 
pengalaman mereka, semakin mendalam 
pengetahuan mereka mengenai rahsia-rahsia alam 
buana dan rahsia-rahsia diri manusia, maka semakin 
bertambah tinggi pula habuan bekalan modal yang 
diterimanya dari nas-nas Al-Qur'an itu kerana Al- 
Qur'an adalah sebuah kitab suci yang tak pernah 
habis keajaiban-keajaibannya dan tak pernah buruk 
biarpun banyak mana diulang (dibaca) sebagaimana 
telah disifatkan Rasulullah s.a.w. yang telah menerima 
kitab itu dan meni'mati segala rahsianya serta hidup 
dengannya. Apa yang diungkapkan beliau itu 
merupakan hasil dari pengalaman beliau sendiri. 

Orang-orang yang telah mendengar bagi pertama 
kalinya ayat-ayat AI-Qur'an mengenai bukti-bukti 
kekuasaan Allah pada kejadian bumi dan pada 


kejadian diri manusia, telah mendapat habuan 
pengertian dan bekalan kefahaman mereka masing- 
masing dari ayat-ayat itu mengikut kadar ilmu 
pengetahuan, pengalaman-pengalaman dan 
illuminasi-illuminasi jiwa mereka masing-masing. 
Begitu juga setiap generasi yang datang selepas 
mereka, masing-masing mendapat habuan pengertian 
dan kefahaman yang sesuai dengan tahap ilmu 
pengetahuan dan pengalaman yang dicapai mereka. 
Dan kita juga mendapat habuan pengertian dan 
kefahaman mengikut sejauh mana ilmu pengetahuan, 
pengalaman-pengalaman dan penemuan-penemuan 
baru yang telah dicapai oleh kita tentang rahsia-rahsia 
alam buana yang luas dan tidak pernah habis itu. Dan 
generasi-generasi yang akan datang selepas kita pula 
akan mendapat habuan pengertian dan kefahaman 
yang disediakan untuk mereka mengenai bukti-bukti 
kekuasaan Allah pada kejadian bumi dan kejadian diri 
manusia yang belum lagi ditemui oleh generasi kita. 
Pendeknya dua pameran Ilahi yang agung ini akan 
terus penuh dengan segala sesuatu yang aneh dan 
baru sehingga akhir zaman. 

Planet bumi ini telah disediakan untuk menampung 
dan memelihara makhluk-makhluk yang hidup. Dan 
untuk maksud ini, bumi telah dilengkapkan dengan 
ciri-ciri yang hampir unik sejauh yang kita tahu dalam 
lingkungan alam buana yang amat luas ini, iaitu alam 
buana yang penuh dengan bintang-bintang tetap dan 
planet-planet yang beredar. Jumlah bilangannya yang 
diketahui oleh kita setakat ini telah mencapai angka 
ratusan juta galaksi, dan setiap galaksi mengandungi 
ratusan juta bintang-bintang tetap dan planet-planet 
yang menjadi pengikut bintang-bintang itu, 
sedangkan bilangan bintang-bintang dan planet- 
planet yang diketahui itu hanya merupakan satu 
nisbah yang amat kecil dibandingkan dengan hakikat 
alam buana yang sebenar. 

Tetapi, walaupun jumlah bintang-bintang dan 
planet-planet itu tidak terhitung banyaknya, namun 
bumi merupakan satu planet yang tunggal yang 
dilengkapkan dengan persediaan-persediaan untuk 
menampung dan memelihara makhluk-makhluk yang 
hidup. Andainya salah satu dari ciri-cirinya yang amat 
banyak itu rosak, maka semua makhluk-makhluk yang 
hidup di bumi itu tidak mungkin wujud lagi. Misalnya, 
jika ukuran bumi itu berubah sama ada menjadi lebih 
kecil atau lebih besar, atau jika kedudukan jarak bumi 
itu berubah dari matahari sama ada lebih dekat atau 
lebih jauh, atau jika ukuran matahari dan darjah 
kepanasannya berubah, atau jika kecondongan bumi 
di atas paksinya itu berubah di sana sini, atau jika 
peredaran bumi di sekeliling dirinya atau di sekeliling 
matahari itu berubah sama ada lebih cepat atau lebih 
lambat, atau jika ukuran bulan yang menjadi 
pengikutnya itu berubah, atau jika kedudukan jarak 
bulan itu berubah lebih jauh dari bumi, atau jika 
nisbah air dan daratan di bumi itu berubah sama ada 
bertambah atau kurang, atau jika... jika... jika. Hingga 
kepada ribuan ciri-ciri penyesuaian sama ada yang 

diketahui atau tidak diketahui yang menentukan 
kelayakan bumi itu untuk menampung makhluk- 
makhluk yang hidup. 

Tindakan ini merupakan satu bukti atau beberapa 
bukti kekuasaan Allah yang ditunjukkan dalam 
pameran Ilahi yang agung itu? 

Di samping itu lihatlah pula kepada makanan- 
makanan yang tersimpan di bumi yang disediakan 
untuk penghuninya yang tinggal di permukaannya, 
atau yang terbang di udaranya, atau yang berenang 
di dalam perairan-perairannya, atau yang tersembunyi 
di dalam lubang-lubang guanya atau yang 
tersembunyi di dalam lubang-lubang perutnya. 
Lihatlah semua makanan-makanan siap dan 
makanan-makanan yang boleh diubah kepada 
berbagai-bagai bentuk untuk memenuhi keperluan 
makhluk-makhluk hidup yang tidak terhingga 
bilangannya dan tidak terhingga pula jenis-jenis 
makanannya. Lihatlah makanan-makanan ini yang 
tersimpan di dalam perut bumi yang berlari di 
perairan-perairannya, yang terbang di udaranya, yang 
tumbuh di permukaannya dan yang datang dari 
matahari dan dari alam-alam yang lain yang 
setengahnya diketahui dan setengahnya tidak 
diketahui. Semuanya mencurah ke bumi menurut 
bagaimana pentadbiran iradat , Allah yang telah 
menciptakan bumi untuk menampung makhluk yang 
hidup dan melengkapkannya dengan segala 
keperluan untuk berbagai-bagai makhluk yang tidak 
terhingga banyaknya itu. 

Lihatlah pula kepada aneka pemandangan di bumi 
yang terbentang sejauh mata memandang di mana 
sahaja kaki berpijak. Keindahan-keindahannya yang 
mena'jubkan itu tidak pernah habis, iaitu keindahan 
pemandangan-pemandangan tanah-tanah rendah 
dan tanah-tanah datar, pemandangan kawasan- 
kawasan lembah dan gunung-ganang, pemandangan 
lautan-lautan dan tasik-tasik, pemandangan sungai- 
sungai dan kolam-kolam, pemandangan petak-petak 
bumi yang berdekatan, pemandangan kebun-kebun 
anggur, ladang-ladang dan sawah bendang, 
pemandangan pokok kurma yang bercabang dan 
tidak bercabang. Seluruh pemandangan ini ditukangi 
oleh qudrat Allah yang sentiasa mencipta dan 
mengubah. Di mana sahaja yang dilalui oleh 
seseorang di sana terbentang satu pemandangan, di 
tempat yang tandus dia melihat satu pemandangan, 
di tempat yang subur dengan tanaman pula dia 
melihat pemandangan yang lain pula, dia melihat 
tanaman yang sedang menghijau, maka dia meni'mati 
satu pemandangan yang lain, dan dia melihat 
tanaman di musim menuai ketika ia mula mengering 
dan menguning, maka dia meni'mati satu 
pemandangan yang lain pula sedangkan dia masih 
tidak bergerak walau sedepa atau sehasta dari tempat 
itu. 

Lihatlah pula kepada makhluk-makhluk hidup yang 
memenuhi bumi iaitu tumbuh-tumbuhan, haiwan, 
burung, ikan, binatang reptilia, serangga dan 


termasuk manusia yang disebut khusus dalam ayat ini. 
Semua makhluk ini tidak dapat dihitung jenis-jenisnya, 
apatah lagi untuk menghitungkan jumlah 
bilangannya. Setiap jenis makhluk itu merupakan satu 
umat, dan setiap individunya merupakan satu ciptaan 
yang menarik. Setiap haiwan, setiap burung, setiap 
reptilia, setiap serangga, setiap ulat, setiap tumbuh- 
tumbuhan, malah setiap sayap pada setiap larva, 
setiap daun pada setiap kuntum bunga dan setiap 
urat pada setiap daun, semuanya adalah dipamerkan 
dalam pameran Ilahi yang tak pernah habis 
keindahannya yang mena'jubkan. 

Andainya seseorang atau seluruh manusia itu terus 
meneliti dan memperhatikan pemandangan- 
pemandangan dan makhluk-makhluk ini dan terus 
•memperkatakan tentang keajaiban-keajaiban kejadian 
di bumi dan keajaiban-keajaiban yang dibicarakan 
oleh ayat-ayat ini tentulah pandangan dan fikiran 
mereka tidak habis. Peranan nas AI-Qur'an tidak lebih 
dari menggerak dan mendorongkan hati manusia 
supaya meneliti, memperhati, menemui dan mencari 
segala kejadian yang mena'jub di dalam pameran Ilahi 
yang agung ini di sepanjang penjelajahan mereka di 
bumi ini, dan meni'mati kesukaan-kesukaan 
mendapat' hasil dari penemuan-penemuan ini di 
sepanjang penjelajahan itu. 

Tetapi keajaiban-keajaiban itu tidak dapat difahami 
dan penjelajahan itu tidak dapat dini'mati melainkan 
hanya oleh hati yang penuh dengan keyakinan dan 
keimanan sahaja: 



"Dan pada kejadian bumi terdapat berbagai-bagai tanda 
(kekuasaan Aliah) bagi orang-orang yang yakin. "(20) 

Maksudnya, sentuhan keyakinan dan keimanan 
itulah yang menghidupkan hati seseorang dan 
mendorongnya ke arah meneliti dan memahami, dan 
keyakinan itulah juga yang menghidupkan 
pemandangan-pemandangan bumi dan membuka 
rahsia-rahsianya yang tersembunyi kepada hati 
manusia serta menceritakan kisah pentadbiran dan 
penciptaan Allah yang indah di sebalik pemandangan- 
pemandangan itu. Tanpa sentuhan dan dorongan 
keyakinan, pemandangan-pemandangan itu akan 
tinggal mati, beku dan kosong, tidak dapat 
menceritakan apa-apa kepada hati dan tidak dapat 
membicarakan sesuatu apa dengannya, kerana itu 
ramai orang yang lalu di pameran Ilahi ini dengan 
mata dan hati yang tertutup tidak merasa sebarang 
hayat pada pameran itu dan tidak mengerti sebarang 
bahasanya, kerana sentuhan keyakinan dan keimanan 
tidak menghidupkan hati mereka dan tidak 
menghidupkan pemandangan-pemandangan di 
sekelilingnya. Mungkin mereka terdiri dari ahli-ahli 
ilmu yang pandai dan pakar di dalam pengetahuan 
kehidupan dunia yang lahir, tetapi hakikat dari 
kehidupan dunia itu terlindung dari hati mereka. Hati 
manusia tidak terbuka kepada hakikat alam al-wujud 
melainkan dengan cahaya keyakinan. Amatlah benar 
firman Allah Yang Maha Besar itu. 

Kemudian terdapat satu lagi kejadian yang 
mena'jubkan yang hidup dan bergerak di bumi ini 
iaitu: 

"Dan pada kejadian diri kamu sendiri, mengapakah kamu 
tidak memperhatikannya? "(21) 

Makhluk manusia ini merupakan satu lagi kejadian 
Allah yang amat mena'jubkan di muka bumi ini, tetapi 
manusia sendiri lupakan nilai dirinya sendiri dan 
rahsia-rahsia yang terpendam di dalam dirinya sendiri 
apabila hatinya kosong dari keimanan dan tidak 
mencapai ni'mat keyakinan. 

Manusia merupakan satu makhluk yang amat 
mengkagumkan dari segi bentuk struktur 
jasmaniyahnya dan rahsia-rahsianya, juga dari segi 
struktur rohaniyahnya dan rahsia-rahsia jiwanya. Ia 
adalah satu makhluk menarik lahir dan batin, la 
mewakili seluruh kejadian alam dan rahsia-rahsianya. 
Kata seorang penyair: 

j^i\ jlUJI ^ 

Walaupun jirimmu amat kecil pada sangkaanmu 

Namun alam yang besar terkandung pada dirimu 

Apabila manusia berdiri merenungi keajaiban- 
keajaiban kejadian dirinya sendiri dia akan bertemu 
dengan berbagai-bagai rahsia yang mengkagumkan, 
iaitu rahsia-rahsia struktur dan pembahagian anggota- 
anggotanya, tugas-tugas anggota-anggotanya dan 
cara anggota-anggota itu melaksanakan tugas 
masing-masing, kerja pencernaan makanan dan 
penyedutan zat-zatnya, kerja-kerja pernafasan dan 
pembakaran, kerja-kerja pengedaran darah dalam 
jantung dan salur-salur nadi, sistem saraf, strukturnya 
dan pentadbirannya di dalam tubuh badan, kelenjar- 
kelenjar (glands) dan pengeluaran-pengeluarannya 
serta hubungan-hubungannya dengan kesuburan, 
kegiatan dan perjalanannya yang teratur, juga 
keseimbangan dan kerjasama yang sempurna yang 
terdapat di antara semua anggota ini. Setiap anggota 
dari anggota-anggota yang mengkagumkan itu 
mengandungi berbagai-bagai keajaiban yang lain. 
Setiap anggota dan setiap bahagian anggota 
merupakan satu kejadian mu'jizat yang 
mengkagumkan hati. 

Begitu juga rahsia-rahsia roh dan tenaga jiwanya 
yang telah diketahui dan yang belum diketahui, juga 
daya-daya penganggapan jiwa dan cara-cara 
penanggapannya serta daya-daya penghafalan dan 
pengingatannya. Dari mana dan bagaimana 
datangnya maklumat-maklumat dan gambaran- 
gambaran yang tersimpan dalam jiwa itu? Dari mana 
dan bagaimana gambaran-gambaran dan 
pemandangan-pemandangan itu tercetak di dalam 
jiwa? Bagaimana gambaran-gambaran dan 
pemandangan-pemandangan itu dapat dipanggil dan 
dihadirkan semula? Ini semuanya hanya bahagian 


daya-daya jiwa yang diketahui, sedangkan bahagian 
daya-daya jiwa yang tidak diketahui adalah lebih 
besar dan lebih banyak lagi, dan kesan-kesannya 
timbul dan ketara dari satu masa ke satu masa dalam 
bentuk perasaan-perasaan dan keserlahan rohaniyah 
yang menunjukkan adanya hakikat yang ghaib yang 
tersembunyi di sebalik bahagiannya yang zahir itu. 

Begitu juga rahsia-rahsia makhluk manusia yang 
terdapat di dalam proses beranak-pinak dan waris 
mewarisi dalam keturunannya, la berasal dari satu sel 
yang membawa segala ciri-ciri bangsa manusia, juga 
membawa sifat-sifat dua ibubapa dan datuk nenek 
yang dekat. Di manakah ciri-ciri dan sifat-sifat ini 
tersembunyi di dalam sel itu? Bagaimana sel ini dapat 
berkembang menuju dengan sendiri ke jalannya yang 
mempunyai sejarah yang lama itu hingga dapat 
membentuk manusia dengan sehalus-halusnya dan 
berakhir dengan mengulangi semula kelahiran 
makhluk manusia yang mengkagumkan itu? 

Berdiri sejenak merenungi detik permulaan hidup 
bayi yang baru lahir ke dunia setelah ia berpisah dari 
rahim ibunya dan bergantung kepada diri sendiri dan 
setelah jantung dan paru-parunya diizin bergerak 
untuk memulakan hayatnya, berdiri sejenak 
merenungi detik kelahiran dan detik permulaan gerak 
hayat bayi ini akan mengkagumkan minda, 
mengkagetkan hati dan membuat jiwa kita dilimpahi 
ta'jub dan keimanan yang kuat yang tidak dapat 
ditahan oleh hati dan perasaan. 

Berdiri sejenak sekali lagi merenungi detik-detik 
kebolehan bayi itu menggerak lidahnya menuturkan 
huruf-huruf, membunyikan potongan-potongan huruf 
dan mengeluarkan kata-kata kemudian melafazkan 
ungkapan-ungkapan, malah berdiri sejenak 
merenungi daya bercakap itu sendiri yang dituturkan 
lidah dan dibunyikan kerongkong adalah satu ciptaan 
Ilahi yang menakjubkan, namun kesan keajaibannya 
telah hilang kerana terlalu banyak bertemu 
dengannya, tetapi apabila ia direnungi sejenak 
dengan teliti akan membaharui semula keajaibannya. 
Ia tetap merupakan satu ciptaan mu'jizat yang 
mengkagum dan membuktikan qudrat kuasa yang 
tidak dipunyai melainkan hanya Allah sahaja. 

Setiap cebisan hidup manusia membuat kita 
berdepan dengan ciptaan mu'jizat yang tidak putus- 
putus mengkagumkan kita: 



"Dan pada kejadian diri kamu sendiri, mengapakah kamu 
tidak memperhatikannya ? "(2 1) 

Setiap individu dari makhluk insan ini merupakan 
sebuah alam yang tersendiri dan merupakan sebuah 
cermin yang tergambar di dalamnya seluruh alam al- 
wujud dalam satu gambaran istimewa yang tidak 
akan berulang di sepanjang zaman. Dia adalah 
tunggal tiada tolok bandingnya di antara seluruh 
anak-anak bangsa manusia sama ada dari segi bentuk 

rupa paras, minda, jiwa dan perasaannya atau dari 
segi gambaran alam al-wujud yang tergambar di 
dalam tanggapan pancaindera dan kefahaman 
mindanya. Di dalam muzium Ilahi yang aneh ini, yang 
mengandungi jutaan manusia, setiap individunya 
merupakan satu contoh yang khusus dan satu 
naskhah tunggal yang tidak berulang yang dilalui 
seluruh alam al-wujud dalam satu gambaran yang 
juga tunggal tidak berulang sebagaimana tidak 
wujudnya persamaan tanda anak-anak jari seseorang 
dengan tanda-tanda anak-anak jari orang lain di 
seluruh dunia dan di seluruh zaman. 

Banyak dari keajaiban-keajaiban yang wujud pada 
makhluk manusia ini dapat dilihat mata. 



" Dan juga kejadian diri kamu sendiri, mengapakah kamu 
tidak memperhatikannya?"(21) 

Segala keajaiban yang dilihat mata menunjukkan 
adanya qudrat kuasa yang ghaib dan tersembunyi. 

Keajaiban-keajaiban itu tidak dapat dimuatkan 
dalam sebuah buku dan untuk menghuraikan 
keajaiban-keajaiban yang telah diketahui manusia 
memerlukan kepada buku-buku yang berjilid-jilid 
banyaknya, sedangkan keajaiban-keajaiban yang 
belum diketahui manusia lebih banyak dari keajaiban- 
keajaiban yang telah diketahui mereka. Al-Qur'an 
tidak menghuraikan keajaiban-keajaiban itu satu 
persatu, tetapi ia menyentuh dan menggerakkan hati 
manusia supaya memperhatikan muzium ilahi yang 
terdedah kepada semua mata dan hati itu, dan 
supaya dia menghabiskan penjelajahannya di atas 
bumi ini dengan meneliti dan memikirkan ciptaan 
Allah yang aneh itu dan memikirkan ciptaan-ciptaan 
Allah yang aneh yang tersembunyi di dalam kejadian 
dirinya sendiri yang selalu dilupainya. 

Itulah detik-detik yang penuh ni'mat yang 
dihabiskan oleh seseorang semasa memerhatikan 
rupa paras makhluk-makhluk dan mempelajari sifat- 
sifat, gerakgeri-gerakgeri .dan adat-adat kebiasaan 
mereka, iaitu memerhati dengan mata seorang 'abid 
yang menjelajah di dalam muzium yang diciptakan 
Allah sebaik-baik Pencipta. Ini hanya keni'matan yang 
dicapai dalam detik-detik pemerhatian yang pendek, 
bagaimana pula dengan seseorang yang 
menghabiskan seluruh umurnya dalam keni'matan 
itu? 

Dengan dorongan seperti ini Al-Qur'an dapat 
mengubahkan seseorang itu menjadi seorang insan 
yang baru yang mempunyai perasaan yang baru dan 
memberikannya satu hayat yang baru dan satu 
keni'matan yang tiada tolok bandingnya di antara 
keni'matan-keni'matan yang wujud di bumi ini. 

Al-Qur'an mahukan seseorang insan membuat 
penelitian yang teliti dan pemahaman yang mendalam 
terhadap ciptaan-ciptaan Allah, dan keimananlah 
yang memberikan bekalan ini kepada hati manusia. 
Keimananlah yang menyediakan keni'matan yang 


luhur ini kepada mereka iaitu semasa mereka masih 
berada di bumi ini. 

Setelah selesai Al-Qur'an menarik perhatian 
manusia kepada pameran kejadian alam bumi dan 
pameran kejadian diri mereka sendiri, ia iringi pula 
dengan menarik perhatian mereka kepada pameran 
alam langit yang tinggi dan tersembunyi, di mana 
ditentukan habuan nasib dan habuan rezeki mereka: 

"Dan di iangit (diatur) rezeki kamu dan segala apa yang 
dijanjikan untuk kamu "(22) 

Pameran Langit Selaku Punca Rezeki 

Ayat ini menarik satu perhatian yang mena'jubkan. 
Walaupun punca-punca rezeki yang zahir itu berada 
di bumi, di mana manusia bekerja dan berusaha 
untuk mendapatkan habuan rezeki mereka, namun 
Al-Qur'an mengembalikan pandangan mereka ke 
langit, kepada alam ghaib, iaitu kepada Allah supaya 
mereka mengharapkan rezeki mereka dari sana. 
Adapun bumi dan segala punca-punca rezeki yang 
zahir yang ada padanya hanya merupakan tanda- 
tanda kekuasaan Allah kepada orang-orang yang 
yakin untuk mengembalikan hati mereka kepada 
Allah sebagai sumber yang mengurniakan rezeki 
kepada mereka, dan supaya mereka membebaskan 
diri mereka dari tekanan-tekanan hidup dunia dari 
belenggu-belenggu tamak haloba dan dari punca- 
punca rezeki yang zahir, dan tidak membiarkannya 
menjadi penghalang yang menyekat mereka dari 
memandang kepada sumber pertama yang 
menciptakan punca-punca rezeki itu. 

Hati yang beriman dapat memahami hakikat 
peringatan ayat ini dan dapat mengerti bahawa 
maksud dari peringatan ini bukannya menganjur 
supaya mengabaikan bumi dan punca-punca 
rezekinya, kerana manusia itu memang ditugas untuk 
memerintah dan memakmurkan bumi, malah yang 
dimaksudkan dengan peringatan ini ialah supaya 
manusia jangan terlalu bergantung kepada bumi dan 
jangan lupakan Allah dalam kesibukan membangun 
dan memakmurkan bumi, supaya dia bekerja di bumi, 
sedangkan hatinya memandang ke langit, supaya dia 
berpegang dengan punca-punca rezeki yang zahir 
tetapi dengan keyakinan bahawa punca-punca itu 
bukanlah yang memberi rezeki kepadanya, kerana 
rezekinya ditentukan di langit dan segala yang 
dijanjikan Allah tetap terlaksana. 

Dengan keyakinan yang sedemikian, hatinya akan 
bebas dari belenggu punca-punca rezeki yang zahir di 
bumi, malah dia akan terbang dengan sayap punca- 
punca rezeki itu menuju kepada kerajaan alam langit 
apabila dia melihat bahawa punca-punca rezeki di 
bumi itu merupakan bukti yang menunjukkan adanya 
Pencipta yang mewujudkan punca-punca itu dan 
apabila dia hidup dengan hati yang berhubung 
dengan langit walaupun kakinya terpacak di bumi. 
Inilah yang dikehendaki Allah pada manusia yang 
dijadikan dari tanah dan ditiupkan roh dari ciptaan- 

Nya. Dan dengan tiupan roh manusia merupakan 
makhluk yang diutamakan Allah di atas kebanyakan 
makhluk-makhluk-Nya yang lain. 

Keimanan itulah yang menjadi wahana untuk 
merealisasikan kedudukan itu, di mana manusia 
berada dalam keadaannya yang paling mulia, kerana 
ketika itu ia berada dalam keadaan beriman yang 
diciptakan Aliah untuknya, itulah fitrah Allah yang 
dijadikan tabi'at semulajadi manusia sebelum ia 
dilanda kerosakan dan penyelewengan. 

Setelah menjelaskan tiga perkara tadi iaitu kejadian 
bumi, kejadian diri manusia dan kejadian langit, maka 
Allah S.W.T. bersumpah pula dengan zat-Nya Yang 
Maha Tinggi untuk menegaskan kebenaran semua 
penjelasan itu: 



"Mdkd demi Tuhan Pemelihara langit dan bumi, 
sesungguhnya penjelasan itu adalah benar seperti benarnya 
kamu dapat bercakap. "(23) 


Kebolehan mereka bercakap merupakan satu 
hakikat yang jelas di hadapan mereka, satu hakikat 
yang tidak dipertikai dan diragui mereka. Demikianlah 
juga hakikat semua penjelasan Allah, ini kerana Allah 
adalah sebenar-benar yang bercakap. 


Al-Asma'i telah menceritakan satu peristiwa yang 
aneh yang disebut oleh az-Zamakhsyari dalam al- 
Kasysyaf. Kami bentangkan cerita ini di sini kerana ia 
di luar kelaziman dan bersikap hemat dalam aspek 
riwayat. Katanya: 

Aku datang dari Masjid Jami' al-Basrah, tiba-tiba 
seorang Badwi bertanya: "Awak siapa?" Jawabku: 
"Saya dari Bani Asma'i". Dia bertanya lagi: "Dari 
mana awak datang?" Jawabku: "Saya datang dari 
tempat di mana dibacakan kalam ar-Rahman". Lalu 
dia berkata: "Bacakan kalam ar-Rahman itu 

kepadaku". Lalu aku pun membaca Surah az-Zariat 
dan bila aku sampai kepada ayat: 

"Dan di langit (diatur) rezeki kamu dan segala apa yang 
dijanjikan untuk kamu "(22) 

dia pun berkata: "Cukup!" Dan terus pergi 
mendapatkan untanya lalu disembelihkannya dan 
dibahagi-bahagikan dagingnya kepada siapa sahaja 
yang lalu di situ, kemudian dia pergi pula 
mendapatkan pedangnya dan panahnya, lalu 
dipatahkan kedua-duanya, kemudian dia terus pergi 
dari situ. Bila aku pergi mengerjakan Haji bersama 
Khalifah ar-Rashid dan mula hendak tawaf tiba-tiba 
aku dengar ada orang memanggilku dengan suara 
yang perlahan. Aku pun terus berpaling dan aku 
dapati orang itu ialah si Badwi yang aku temui 
dahulu. Dia kelihatan kurus dan pucat. Dia memberi 
salam kepadaku dan meminta aku membaca lagi 
Surah az-Zariat, dan bila aku sampai kepada ayat tadi, 




dia pun berkata lantang: "Ya, kami telah dapati 
bahawa segala apa yang dijanjikan Tuhan kami itu 
adalah benar belaka." Kemudian dia bertanya: 
"Adakah ayat yang lain lagi?" Aku pun membaca 
ayat: 



"Maka demi Tuhan Pemelihara langit dan bumi, 
sesungguhnya penjelasan itu adalah benar seperti benarnya 
kamu dapat bercakap. "(23) 


Lalu dia berkata lantang: "Subhanallah! Siapakah 
yang menyebabkan Rabbul-Jalil itu murka sehingga 
sampai Dia bersumpah? Mereka tidak percayakan-Nya 
hingga mereka tergamak memaksakan-Nya 
bersumpah!" Dia mengucapkan kata-kata ini tiga kali 
dengan nafas yang sebak sesak. 

Ini adalah satu cerita yang aneh sama ada benar 
atau tidak, tetapi cerita ini mengingatkan kita kepada 
kebesaran sumpah dari Allah S.W.T. Dia bersumpah 
dengan zat-Nya yang bersifat Pemelihara langit dan 
bumi dan ini menambahkan lagi kebesaran hakikat 
yang dipersumpahkan itu, iaitu hakikat yang tetap 
jelas walaupun tanpa sumpah. 

* * * * * * 


(Pentafsiran ayat-ayat 24 - 37) 


Itulah bahagian yang pertama dari surah ini. 
Bahagian yang kedua pula mengandungi kisah-kisah 
sepintas lalu Nabi Ibrahim dan Lut dan kisah-kisah 'Ad 
kaum Hud, Thamud kaum Soleh dan kaum Nuh, dan 
bahagian ini mempunyai pertalian dengan bahagian 
yang terdahulu darinya dan dengan bahagian selepas 
dari surah ini. 









"Sudahkah sampai kepadamu cerita tetamu Ibrahim yang 
dimuliakan?(24) Ketika mereka masuk menemuinya dan 
berkata: Selamat sejahtera. Jawabnya, Selamat sejahtera. 
Kamu adalah orang-orang yang tidak dikenali(25). Lalu 
dengan segera dia mendapatkan ahli rumahnya dan 
kemudian membawa hidangan seekor anak lembu yang 
gemuk(26). Lalu dia hidangkannya kepada mereka kemudian 
dia bertanya: Mengapa anda sekalian tidak makan?(27). Dan 

dia merasa takut kepada mereka (setelah dilihatnya mereka 
tidak menjamah makanan itu). Mereka berkata: Janganlah 
anda takut, lalu mereka menyampaikan kepadanya berita 
gembira bahawa dia akan memperolehi seorang anak yang 
alim(28). Kemudian isterinya datang dalam keadaan 
menjerit-jerit dan menepuk-nepuk mukanya serta berkata: 
Aku ini sudah tua dan mandul(29). Jawab mereka: Itulah 
yang telah diputuskan Tuhanmu. Sesungguhnya Dia Maha 
Bijaksana dan Maha Mengetahui. "(30) 













"Dia (Ibrahim) bertanya: Apakah lagi tugas kamu ; wahai para 
utusan Allah?(31). Jawab mereka: Sesungguhnya kami telah 
diutuskan kepada satu kaum yang berdosa(32). Supaya Kami 
timpakan ke atas mereka batu-batu dari tanah yang 
keras(33). Yang ditandakan di sisi Tuhanmu untuk 
membinasakan kaum yang pelampau(34). Lalu Kami 
keluarkan orang-orang yang beriman yang tinggal di negeri 
itu (untuk menyelamatkan mereka)(35). Dan Kami tidak 
dapati di negeri itu selain dari sebuah rumah yang 
penghuninya terdiri dari golongan Muslimin(36). Dan Kami 
telah tinggal di negeri itu satu tanda (kekuasaan Allah) untuk 
orang-orang yang takut kepada 'azab yang amat pedih. "(37) 


Itulah satu tanda atau beberapa tanda kekuasaan 
Allah di dalam sejarah rasul-rasul sama seperti tanda- 
tanda kekuasaan Allah di dalam kejadian bumi dan 
kejadian diri manusia. Dan itulah satu janji atau 
beberapa janji Allah yang telah terlaksana, iaitu janji- 
janji yang telah diterangkan dalam bahagian yang 
telah lalu. 


A!-Qur'an memulakan dengan cerita Ibrahim: 



"Sudahkah sampai kepadamu cerita tetamu Ibrahim yang 
dimuliakan? "(24) 

Pertanyaan ini bertujuan menyatakan kelebihan 
cerita itu dan menyiapkan minda untuk mengikutinya. 

Kisah Nabi Ibrahim a.s. Dengan Para Tetamunya Dari 
Rombongan Malaikat 

la sifatkan tetamu-tetamu Nabi Ibrahim a.s. sebagai 
orang-orang yang dimuliakan kerana mereka 
memang bersifat mulia di sisi Allah atau kerana 
hendak menunjukkan bahawa mereka telah diraikan 


Nabi Ibrahim a.s. dengan penuh kemuliaan 
sebagaimana yang terdapat dalam cerita ini. 

Kemurahan hati Nabi Ibrahim a.s. membelanjakan 
hartanya amat jelas sekali, kerana sebaik sahaja 
tetamu-tetamu itu tiba dan mengucapkan salam dan 
membalas salam mereka sedangkan beliau tidak 
mengenali mereka, beliau pun dengan segera pergi 
mendapatkan isterinya supaya menyediakan makanan 
untuk mereka. Kemudian beliau menghidangkan 
makanan yang mewah kepada mereka yang cukup 
untuk menjamukan berpuluh-puluh orang: 



"Lalu dengan segera dia mendapatkan ahli rumahnya dan 
kemudian membawa hidangan seekor anak lembu yang 
gemuk. "(26) 


Menurut cerita, bilangan mereka cuma tiga orang 
sahaja, iaitu satu bilangan yang cukup untuk 
dijamukan dengan sepaha daging lembu yang gemuk 
itu sahaja. 




"Lalu dia hidangkannya kepada mereka kemudian dia 
bertanya: Mengapa anda sekalian tidak makan?"(27) 


Beliau mengemukakan pertanyaan ini setelah beliau 
melihat mereka tidak menjamah hidangan itu dan 
setelah dia nampak bahawa mereka tidak akan 
makan hidangan itu. 



"Dan dia merasa takut kepada mereka. "(28) 


Kerana mungkin pada hematnya tetamu yang tidak 
sudi makan makanan yang dihidangkan oleh tuan 
rumah itu mungkin menyimpan niat yang jahat dan 
mungkin pula kerana beliau memerhatikan sesuatu 
yang ganjil pada tetamu-tetamu itu. Di sini barulah 
mereka mendedahkan kepada beliau hakikat diri 
mereka yang sebenar atau mereka menenangkan 
beliau lalu menyampaikan berita gembira kepadanya: 



"Mereka berkata: Janganlah anda takut, lalu mereka 
menyampaikan kepadanya berita gembira bahawa dia akan 
memperolehi seorang anak yang alim. "(28) 


Itulah berita gembira mendapat putera Ishaq dari 
isterinya yang mandul. 



"Kemudian isterinya datang dalam keadaan menjerit-jerit 
dan menepuk-nepuk mukanya serta berkata: Aku ini sudah 
tua dan mandul. "'(29) 


Isterinya sangat terkejut bila mendengar berita 
gembira yang disampaikan oleh tetamu itu, lalu dia 

pun menjerit-jerit dan menepuk-nepuk pipinya 
mengikut kebiasaan perempuan dan berkata: "Aku ini 
sudah tua dan mandul " sebagai membayangkan rasa 
terkejutnya menerima berita gembira itu kerana dia 
sudah tua dan mandul. Dia amat terkejut dan sama 
sekali tidak pernah menduga sehingga dia lupa 
bahawa pembawa-pembawa berita gembira itu ialah 
para malaikat sendiri. Ketika inilah Para malaikat itu 
mengingatkannya kepada hakikat qudrat Allah yang 
tidak terikat dengan sebarang keadaan, dan 
mengajaknya supaya memikirkan segala sesuatu itu 
dengan menggunakan kebijaksanaan dan ilmu 
pengetahuan. 


"Jawab mereka: Itulah yang telah diputuskan Tuhanmu. 
Sesungguhnya Dia Maha Bijaksana dan Maha 
Mengetahui. "(30) 


Segala sesuatu itu akan tercipta apabila Allah 
memerintah dengan sepatah firman-Nya "6^" 
(Jadilah!) Dan dalam perkara ini Allah telah pun 
memberi keputusan-Nya. Oleh itu, apakah ada 
sesuatu yang lain selepas keputusan-Nya? 
Kelumrahan dan kebiasaan itu boleh membataskan 
pengertian dan kefahaman-kefahaman seseorang 
manusia. Dia akan merasa ta'jub apabila dia melihat 
sesuatu yang berlawanan dengan kebiasaannya. Dia 
akan merasa hairan mengapa perkara itu boleh 
berlaku, dan kadang-kadang dia merasa angkuh dan 
terus mengingkarkan perkara yang berlaku itu, 
sedangkan kehendak iradat Allah tetap lulus dan 
sama sekali tidak terikat dengan kebiasaan dan 
kelumrahan manusia yang kerdil dan. terbatas itu. 
Kehendak iradat Allah berkuasa menciptakan apa 
sahaja yang dikehendaki-Nya tanpa sebarang batas 
dan ikatan. 


Ketika itulah Ibrahim a.s. bertanya pada tetamunya 
setelah beliau mengetahui hakikat diri mereka: 









"Dia (Ibrahim) bertanya: Apakah lagi tugas kamu , wahai para 
utusan Allah? (31). Jawab mereka: Sesungguhnya kami telah 
diutuskan kepada satu kaum yang berdosa(32). Supaya Kami 
timpakan ke atas mereka batu-batu dari tanah yang 
keras(33). Yang ditandakan di sisi Tuhanmu untuk 
membinasakan kaum yang pelampau."(34) 


Kisah Kaum Lut Ditimpa Kebinasaan 

Maksud "satu kaum yang berdosa" itu 

ialah kaum Lut sebagaimana diterangkan di dalam 
ayat-ayat yang lain. 


Batu-batu dari tanah keras yang ditanda atau 
disediakan di sisi Allah untuk membinasakan kaum 
yang pelampau yang telah melanggar agama yang 
benar seperti kaum Lut itu mungkin merupakan batu- 
batu gunung berapi yang meledak dan melontarkan 
lahar-lahar dari perut bumi. Batu-batu yang 
disediakan sedemikian rupa di sisi Allah merupakan 
batu-batu yang digunakan mengikut kehendak iradat 
Ilahi dan undang-undang-Nya untuk membinasakan 
mana-mana kaum pelampau yang dikehendaki-Nya. 
la digunakan pada waktu dan tempat yang 
ditentukan mengikut ilmu dan pentadbiran-Nya yang 
qadim. Dan yang mengendalikan lontaran batu-batu 
itu ialah para malaikat mengikut iradat Ilahi dan 
undang-undang-Nya. Adakah kita tahu hakikat 
malaikat? Adakah kita tahu hakikat hubungan 
malaikat dengan alam buana, hubungan mereka 
dengan para penghuninya dan dengan segala benda 
yang ada padanya? Adakah kita tahu hakikat 
kekuatan alam yang kita namakannya dengan 
berbagai-bagai nama mengikut sifat-sifatnya yang 
zahir yang terbuka kepada kita dari satu masa ke satu 
masa? Andainya kita tidak tahu, mengapa kita 
ingkarkan berita Allah yang disampaikan kepada kita 
bahawa Dia telah menggunakan setengah-setengah 
kekuatan alam itu dalam mana-mana bentuk yang 
tertentu supaya melepaskan kekuatan-kekuatan itu 
untuk membinasakan mana-mana kaum dan mana- 
mana negeri yang dikehendaki-Nya? Mengapa kita 
ingkarkan berita Allah yang disampaikan kepada kita 
ini, sedangkan ilmu pengetahuan kita mengenai 
hakikat kekuatan-kekuatan alam itu masih dalam 
peringkat andaian-andaian, teori-teori dan tafsiran- 
tafsiran sahaja dan hakikatnya yang sebenar masih 
jauh dari kita? Sama ada batu-batu itu batu-batu yang 
diluahkan oleh gunung berapi atau batu-batu yang 
lain, maka kedua-duanya sama sahaja iaitu berada di 
tangan kekuasaan Allah dan diciptakan oleh-Nya. 
Rahsia batu-batu itu adalah tersimpan di sisi Allah dan 
akan didedahkannya apabila dikehendaki-Nya. 






"Lalu Kami keluarkan orang-orang yang beriman yang 
tinggal di negeri itu (untuk menyelamatkan mereka)(35). Dan 
Kami tidak dapati di negeri itu selain dari sebuah rumah 
yang penghuninya terdiri dari golongan Muslimin. "(36) 


Yang dimaksudkan dengan sebuah rumah itu ialah 
rumah Nabi Lut a.s. sebagaimana diterangkan di 
dalam ayat-ayat yang lain. Semua keluarga Lut yang 
tinggal di rumah itu selamat dari malapetaka 
kebinasaan kecuali isterinya sahaja yang termasuk 
dalam golongan orang-orang yang dibinasakan Allah. 





"Dan Kami telah tinggalkan di negeri itu satu tanda 
(kekuasaan Allah) untuk orang-orang yang takut kepada 
'azab yang amat pedih. "(37) 


168 


BD SURAH AZ-ZARIAT 0& 


JUZU' KE-26 


Orang-orang yang takut ialah orang-orang yang 
melihat tanda kekuasaan Allah dan memahaminya 
serta mengambil pengajaran darinya. Adapun orang- 
orang yang lain dari mereka adalah orang-orang buta 
yang tidak dapat melihat tanda-tanda kekuasaan 
Allah sama ada pada kejadian bumi atau pada 
kejadian langit atau pada kejadian diri mereka sendiri 
atau pada peristiwa-peristiwa sejarah. 

* Hfi jjc * * :je 

(Pentafsiran ayat-ayat 38 - 40) 


Maksudnya, Fir'aun itu amat wajar dicela kerana 
kezaliman dan pendustaannya. Dan dalam ayat ini 
amat jelas sekali bagaimana Allah bertindak 
menyeksakan Fir'aun dan kaumnya dengan 
membuang mereka ke dalam lautan. Itulah 
pengumuman yang dimaksudkan dengan ayat ini 
untuk menunjukkan tanda kekuasaan Allah dalam 
kisah Musa, di samping mengemukakan tanda-tanda 
kekuasaan Allah yang lain dalam kejadian bumi, 
kejadian diri manusia dan dalam peristiwa-peristiwa 
sejarah rasul-rasul. 


Satu lagi tanda kekuasaan Allah dalam kisah Nabi 
Musa a.s. diceritakan secara sepintas lalu untuk 
menunjukkan bukti-bukti kekuasaan Allah dalam 
sejarah para rasul: 



" Dan pada kisah Musa juga (terdapat bukti-bukti dan 
pengajaran) ketika Kami utuskannya kepada Fir'aun dengan 
membawa hujah yang amat nyata(38). Laiu dia berpaling 
dari keimanan dengan sebab kekuasaan dan kekuatannya 
dan berkata: Dia (Musa) itu seorang tukang sihir atau 
seorang gila(39). Lalu Kami seksakannya bersama bala 
tenteranya dan Kami campakkan mereka ke dalam lautan 
dan dia (Fir'aun) amat wajar dicela. "(40) 


Kisah Fir'aun Ditenggelamkan Dalam Lautan 

Maksud " hujah yang amat nyata " oUaL»ll) 

yang dibekalkan Allah kepada Nabi Musa a.s. ketika 
beliau dikirimkan kepada Fir'aun ialah hujah yang 
kuat dan bukti yang tetap benar, juga kehebatan 
yang dipakaikan Allah pada Musa. Allah melihat dan 
mendengar kedua-duanya berbicara, tetapi Fir'aun 
telah berpaling dari kebenaran yang amat nyata dan 
dari bukti yang tetap benar itu hingga sanggup 
menuduh Musa yang membawa bukti-bukti dan 
mu'jizat itu sebagai " seorang tukang sihir atau 
seorang yang gila. 1 ’ (ojV j! Ini menunjukkan 
bahawa bukti-bukti dan mu'jizat-mu'jizat itu tidak 
dapat memberi hidayat kepada hati yang tidak 
bersedia untuk menerima hidayat dan tidak dapat 
menutup mulut orang yang degil yang 
mempertahankan kebathilan dan melakukan 
pendustaan. 

Ayat-ayat di sini tidak menghuraikan kisah Musa 
dengan Fir'aun itu dengan panjang lebar, malah terus 
menceritakan bahagian akhirnya sahaja yang 
memperlihatkan tanda kekuasaan Allah yang kekal di 
dalam sejarah: 



"Lalu Kami seksakannya bersama bala tenteranya dan Kami 
campakkan mereka ke dalam lautan dan dia (Fir'aun) amat 
wajar dicela. "(40) 


* 3§c & 


(Pentafsiran ayat-ayat 41 - 42) 


Kisah Angin Kencang Yang Membinasakan 'Ad 


‘ Satu lagi tanda kekuasaan Allah dalam kisah kaum 
'Ad: 


"Dan pada kisah 'Ad juga (terdapat bukti dan pengajaran) 
ketika Kami lepaskan ke atas mereka angin yang 
mandul(41). Angin itu tidak meninggalkan sesuatu apa yang 
diiandakannya melainkan ia jadikannya seperti mayat yang 
reput. "(42) 


Angin yang dilepaskan ke atas kaum 'Ad itu 
dinamakan dengan " angin yang mandul " 
kerana angin itu tidak membawa sebarang hujan 
yang membawa hayat seperti yang diharap-harapkan 
mereka, malah hanya membawa maut dan 
kemusnahan sahaja dan meninggalkan segala sesuatu 
yang diiandakannya seperti mayat yang reput dan 
hancur. 


Angin merupakan satu kekuatan dari kekuatan- 
kekuatan alam ini. la merupakan satu tentera dari 
tentera-tentera Allah yang tiada siapa mengetahui 
bilangannya melainkan Dia. Angin inilah yang 
dilepaskan Allah - mengikut kehendak iradat dan 
undang-undang-Nya - dengan mana-mana bentuk 
hembusannya dan pada bila-bila masa yang 
ditentukan-Nya untuk membawa kebinasaan dan 
kemusnahan atau membawa hujan dan hayat kepada 
mana-mana kaum yang dikehendaki-Nya. Di tempat- 
tempat yang seperti ini tiada ruang bagi sesiapa untuk 
mengemukakan keingkaran-keingkaran yang cetek 
dan dungu dengan mengatakan bahawa angin itu 
bertiup mengikut undang-undang alam dan ia 
meniup di sana sini mengikut faktor-faktor alam, 
kerana Allah yang menggerakkan angin itu mengikut 
undang-undang dan faktor-faktor alam itulah yang 
mengunakan angin itu untuk membinasakan siapa 
sahaja yang dikehendaki-Nya mengikut ketetapan 
taqdir dan pentadbiran-Nya. Allah berkuasa 
menggunakan angin itu dalam lingkungan undang- 
undang dan faktor-faktor alam yang telah diciptakan- 
Nya. Oleh itu di sini tiada terdapat sebarang 
pertentangan, sebarang kekeliruan dan sebarang 
keingkaran. 

(Pentafsiran ayat-ayat 46 - 51) 


(Pentafsiran ayat-ayat 43 - 45) 


Kisah Kaum Thamud Dibinasa Dengan Petir 


Tanda kekuasaan Allah yang ketiga terdapat dalam 
kisah kaum Thamud: 


o; ^ 0 ^ r> } \ ^ ^ s' ^ ^ 


£■ „ o 


" Dan pada kisah kaum Thamud juga (terdapat bukti dan 
pengajaran) ketika dikatakan kepada mereka: Bersenang- 
senanglah kamu hingga ke satu masa yang tertentu(43). 
Mereka bersikap sombong terhadap perintah Tuhan mereka , 
lalu mereka disambar petir dan mereka melihat dengan mata 
mereka(44). Kerana itu mereka tidak dapat bangun lagi dan 
tidak pula mendapat pertolongan. "(45) 



"Bersenang-senanglah kamu hingga ke satu masa yang 
tertentu. "(43) 


Ayat ini mungkin bermaksud memberi tempoh 
selama tiga hari kepada mereka mu'jizat sebagaimana 
terdapat dalam ayat: 



"Maka dia (Soleh) pun berkata: Bersenang-senanglah kamu 
di rumah kamu selama tiga hari. " 

(Surah Hud: 65) 


Dan mungkin pula yang dimaksudnya ialah masa 
kesenangan yang diberikan kepada mereka sejak 
kedatangan risalah yang dibawa oleh Nabi Soleh a.s. 
sehingga mereka membunuh unta mu'jizat dan 
bersikap sombong terhadap perintah Allah, dan 
kerana itu mereka wajar dibinasakan. 

Apa yang dikatakan tentang batu-batu yang 
dihumbankan ke atas kaum Lut itu dan tentang angin 
yang dilepaskan ke atas kaum 'Ad, begitulah juga 
dikatakan tentang petir yang menyambar kaum 
Thamud, semuanya merupakan kekuatan-kekuatan 
alam yang dikendalikan di bawah perintah Allah, 
kehendak iradat-Nya dan undang-undang-Nya. Allah 
menggunakan kekuatan-kekuatan itu bagi 
membinasakan mereka yang dikehendaki-Nya 
menerusi undang-undang yang telah diciptakan-Nya. 
Dan kekuatan itu akan melaksanakan peranan yang 
ditugaskan Allah kepadanya seperti peranan-peranan 
yang dilaksanakan oleh mana-mana tentera Allah 
yang lain. 

* * # * * * 


Kisah Kaum Nuh Dibinasakan Dengan Banjir Besar 


Tanda kekuasaan Allah yang keempat terdapat 
dalam kisah kaum Nuh: 



"Dan kenangilah kaum Nuh (yang telah Kami binasakan) 
sebelum ini. Sesungguhnya mereka adalah satu kaum yang 
fasig. "(46) 


Itulah kisah kaum Nuh yang disentuh sepintas lalu 
tanpa sebarang penjelasan seolah dikatakan 
" Kenangilah kaum Nuh ", kemudian diiringi pula 
dengan ayat: 



"Dan langit Kami binakannya..."(47) 


Kejadian langit merupakan tanda kekuasaan Allah 
di alam buana dan kisah kaum Nuh merupakan tanda 
kekuasaan Allah di dalam peristiwa sejarah. Kedua- 
duanya dihubungkan bersama di dalam ayat ini. 


ifc * * * 



"Dan langit itu Kami binakannya dengan kekuatan-kekuatan. 
Dan sesungguhnya Kami mempunyai kekuasaan yang amat 
luas(47). Dan bumi itu Kami hamparkannya dan Kamilah 
sebaik-baik Penghampar (48). Dan segala sesuatu Kami 
jadikannya berpasangan supaya kamu mengingati kebesaran 
Allah(49). Oleh itu , berkejarlah kamu (segeralah kamu 
kembali) kepada Allah , sesungguhnya aku adalah utusan dari 
Allah yang memberi peringatan yang jelas kepada kamu(50). 
Dan janganlah kamu adakan Tuhan yang lain bersama Allah 
sesungguhnya aku utusan dari Allah yang memberi 
peringatan yang nyata kepada kamu(51). 

Ayat-ayat ini mengembalikan kita semula kepada 
pameran alam buana yang disebut di permulaan 
surah dalam satu gambaran dari gambaran-gambaran 
yang beraneka-ragam yang ditayangkan oleh Al- 
Qur'an kepada hati manusia, di samping selingan 
menyebut tanda-tanda kekuasaan Allah di sana sini 
dan menghubungkan tanda kekuasaan Allah dalam 
kisah kaum Nuh dengan tanda-tanda kekuasaan Allah 
pada kejadian langit, kejadian bumi dan kejadian 

semua makhluk, dan akhirnya ia menyeru manusia 
supaya berkejar kembali kepada Allah dengan 
mentauhidkan-Nya dan mengikhlaskan ibadat 
kepada-Nya. 



"Dan langit itu Kami binakannya dengan kekuatan-kekuatan. 
Dan sesungguhnya Kami mempunyai kekuasaan yang amat 
luas." (47) 


Bagaimana Langit Dibina 

Kata-kata " Kekuatan " (jjVi) itu merupakan satu 
kata-kata yang paling jelas bagi menggambarkan 
pembinaan langit yang amat luas, teguh, kukuh, rapi 
dan padu dalam mana-mana sahaja pengertian dari 
kalimah "langit", iaitu sama ada yang dimaksudkan 
dengan langit itu ialah jalan-jalan peredaran bintang- 
bintang dan planet-planet gugusan dari gugusan- 
gugusan bintang-bintang yang diistilahkan sebagai 
galaksi-galaksi yang mengandungi ratusan juta 
bintang-bintang, atau ia dimaksudkan dengan 
lapisan-lapisan angkasa di mana bertaburnya bintang- 
bintang dan planet-planet atau sebagainya dari 
pengertian-pengertian langit. 

Kata-kata "luas 1 ' juga memberi makna yang jelas, 
kerana bintang-bintang yang besar yang dikira 
berjuta-juta itu tidak lebih dari debu-debu yang 
bertaburan di angkasa yang amat luas ini. Dan 
mungkin juga isyarat dengan kata-kata luas itu 
menunjukkan kepada satu makna yang lain, iaitu 
menunjukkan kepada perbendaharaan- 
perbendaharaan rezeki yang luas yang diterangkan 
sebelum ini yang tersimpan di langit itu. Walaupun 
yang dimaksudkan dengan kata-kata langit di sana 
sebagai semata-mata lambang kepada apa yang 
tersedia di sisi Allah sahaja, namun ungkapan Al- 
Qur'an selalunya memberi bayangan-bayangan yang 
tertentu yang nampaknya memang dimaksudkan 
dalam ungkapan-ungkapan itu untuk berbicara 
dengan perasaan-perasaan manusia dengan cara yang 
berkesan. Isyarat yang seperti ini sama dengan isyarat 
kepada bumi yang terhampar dalam ayat berikut: 



" Dan bumi itu Kami hamparkannya dan Kamilah sebaik-baik 
Penghampar. "(48) 

Allah telah menyediakan bumi ini sebagai buaian 
makhluk yang hidup sebagaimana telah diterangkan 
sebelum ini. Kata-kata " menghampar " itu 

membayangkan keadaan hidup yang senang, rehat 
dan terpelihara. Memanglah bumi ini dilengkapkan 
untuk menjadi tempat pembelaan yang serba mudah. 
Segala sesuatu di bumi diatur rapi untuk memudah 
dan memelihara makhluk yang hidup: " Kamilah 
Sebaik-baik Penghampar ." 

"Dan segala sesuatu Kami jadikannya berpasangan supaya 
kamu mengingati kebesaran Allah. "(49) 


Hakikat Semua Makhluk Diciptakan 
Dengan Berpasangan 

ini adalah satu hakikat yang amat menarik yang 
mendedahkan peraturan ciptaan Aliah di bumi dan 
mungkin pula di seluruh alam buana kerana 
kenyataan ayat ini tidak mengkhususkan bumi sahaja. 
Peraturan ciptaan secara berpasang-pasangan 
merupakan satu fenomena yang jelas dapat dilihat 
pada semua makhluk-makhluk yang bernyawa, tetapi 
kata-kata "sesuatu" di dalam ayat ini meliputi juga 
makhluk-makhluk yang tidak bernyawa. Kenyataan ini 
menjelaskan makhluk-makhluk yang tidak bernyawa 
itu sama dengan makhluk-makhluk yang bernyawa 
iaitu semuanya diciptakan di atas asas berpasangan 
belaka. . ■ 


Apabila kita kenangkan bahawa ayat ini telah pun 
diketahui manusia sejak empat belas abad yang 
lampau, sedangkan hakikat ciptaan secara 
berpasangan itu, walaupun pada makhluk-makhluk 
yang bernyawa, belum lagi terkenal di masa itu, 
apatah lagi hakikat berpasangan pada setiap makhluk 
yang tidak bernyawa... apabila kita kenangkan ini 
semuanya ini, kita dapati kita sedang berdepan 
dengan sesuatu hakikat yang besar dan menarik. Al- 
Qur'an telah menerangkan kepada kita hakikat- 
hakikat alam buana yang amat menarik itu pada masa 
yang sangat awal. 


Di samping itu ayat ini mendorong kami 
mentarjihkan bahawa kajian-kajian ilmiyah yang 
moden sedang dalam perjalanan menuju ke jalan 
yang menyampaikan kepada hakikat ciptaan itu. Kini 
kajian-kajian itu hampir-hampir membuat kesimpulan 
bahawa pembinaan seluruh alam buana ini adalah 
berpunca dari bahan atom belaka dan atom itu 
adalah terdiri dari sepasang elektron positif dan 
negatif. Berdasarkan hakikat ini kajian-kajian itu 
mungkin dalam perjalanan menuju kepada hakikat 
yang ditegaskan oleh ayat yang mena'jubkan ini. 


Dalam bayangan penerangan-penerangan yang 
pendek itu tetapi jauh maksudnya mengenai langit, 
bumi dan makhluk-makhluk yang lain, Al-Qur'an 
menyeru manusia supaya kembali kepada Pencipta 
langit, bumi dan makhluk-makhluk itu sendiri dengan 
membebaskan diri mereka dari segala kepercayaan 
yang memberat dan mengikatkan jiwa mereka dan 
dengan mentauhidkan Allah yang telah menciptakan 
alam buana ini dengan bersendirian sahaja tanpa 
sebarang sekutu. 




j. 



\ 'V* * 


"Oleh itu, berkejarlah kamu kepada Allah. Sesungguhnya 
aku adalah utusan dari Allah yang memberi peringatan yang 
jelas kepada kamu. "(50) 


Pengungkapan dengan kata-kata "berkejarlah 
kamu" itu sungguh menarik hati. Kata-kata itu 
membayangkan adanya bebanan-bebanan berat, 
belenggu-belenggu dan ikatan-ikatan yang mengikat 
jiwa manusia ke bumi hingga menyebabkan mereka 
sukar bergerak, terkepung, tertawan dan tertambat 

pada ikatan tali-tali itu terutama tali-tali tambatan 
rezeki, tamak haloba dan kesibukan dengan punca- 
punca rezeki yang zahir untuk mendapatkan habuan 
yang dijanjikan itu, oleh kerana itu seruan ini dibuat 
begitu kuat supaya manusia melepaskan diri mereka 
dari bebanan-bebanan dan ikatan belenggu-belenggu 
itu dan lari kepada Allah Yang Tunggal Yang Maha 
Suci dari segala sekutu. Ayat ini juga mengingatkan 
manusia bahawa mereka tidak dapat berdalih dan 
tidak dapat menguzurkan diri lagi sesudah menerima 
penerangan dari rasul: 



"Sesungguhnya aku adalah utusan dari Allah yang memberi 
peringatan yang jelas kepada kamu. "(S 1) 

Peringatan ini diulangi di dalam dua ayat yang 
berdekatan. Ini menguatkan lagi peringatan dan 
amaran itu. 


* ;}e * * * 

(Pentafsiran ayat-ayat 52-55) 


"Demikianlah tiada seorang rasul pun yang datang kepada 
kaum terdahulu dari mereka melainkan mereka berkata: Dia 
seorang tukang sihir atau seorang yang gila. "(52) 


Kaum Musyrikin berkata begitu seolah-olah mereka 
saling berpesan supaya melakukan sambutan seperti 
itu di sepanjang zaman. Itulah tabi'at pelampau yang 
membelakangi agama yang benar dan saksama yang 
terdapat pada pendusta-pendusta zaman silam dan 
pendusta-pendusta zaman selepasnya. 


Natijah biasa dari sikap yang berulang-ulang kali itu 
di mana para pelampau seolah-olah saling berpesan 
satu sama lain di sepanjang zaman itu ialah Rasulullah 
s.a.w. tidak sewajarnya menghiraukan pendustaan 
kaum Musyrikin itu, kerana beliau tidak sekali-kali 
dipertanggungjawabkan terhadap kesesatan mereka 
dan tidak dianggap sebagai cuai membimbing mereka 
kepada hidayat: 


“Oleh itu, berpalinglah dari mereka dan engkau tidak sekali- 


kali dicela. "(54) 


Seolah-olah isyarat-isyarat ringkas mengenai tanda- 
tanda kekuasaan Allah pada kejadian langit, bumi dan 
makhluk-makhluk itu merupakan penerangan- 
penerangan selingan di samping penerangan pokok 
mengenai rasul-rasul tadi, kerana itu apabila selesai 
sahaja penerangan selingan itu Al-Qur'an membuat 
kesimpulan dari kisah-kisah rasul yang terdahulu itu: 


9 





9 

0 



"Demikianlah tiada seorang rasul pun yang datang kepada 
kaum terdahulu dari mereka melainkan mereka berkata: Dia 
seorang tukang sihir yang gila(52). Apakah mereka saling 
berpesan dengan perkataan itu? Bahkan sebenarnya mereka 
adalah satu kaum yang pelampau (53). Oleh itu f berpalinglah 
dari mereka dan engkau tidak sekali-kali dicela(54). Dan 
berilah peringatan kerana peringatan itu berguna kepada 
orang-orang yang beriman. "(55) 


Tabi'at dan perangai pendusta-pendusta yang 
menyeleweng itu adalah sama sahaja. Cara 
penerimaan dan sambutan mereka terhadap 
pengajaran agama yang benar dan para rasul itu 
adalah sama sahaja: 



Maksudnya, tugas engkau hanya memberi 
peringatan. Oleh itu, engkau hanya berkewajipan 
memberi peringatan kepada manusia dan terus 
memberi peringatan kepada mereka walaupun tidak 
dipeduli atau didustakan mereka: 



"Dan berilah peringatan kerana peringatan itu berguna 
kepada oran-orang yang beriman. "(55) 


Maksudnya, peringatan itu tidak berfaedah kepada 
orang-orang yang tidak beriman. Usaha memberi 
peringatan itu merupakan tugas para rasul, 
sedangkan persoalan hidayat dan kesesatan adalah di 
luar tugas mereka, malah persoalan-persoalan ini 
adalah terpulang kepada Allah sahaja yang telah 
menciptakan manusia kerana sesuatu hikmat yang 
dikehendaki oleh-Nya. 


****** 


(Pentafsiran ayat-ayat 56-58) 


Matlamat Utama Kewujudan Manusia 


Di sini tibalah pengumuman yang akhir dari surah 
ini, dan dari pengumuman ini jelaslah maksud dari 
seruan supaya manusia berkejar kepada Allah dan 
melepaskan diri mereka dari segala ikatan dan beban 
berat untuk melaksanakan tugas pengabdian diri 
kepada Allah yang merupakan matlamat dari ciptaan 
manusia: 

"Dan Aku tidak menciptakan jin dan manusia melainkan 
supaya mengabdikan diri kepadaku(56). Aku tidak 
menghendaki sebarang rezeki pun dari mereka dan Aku 
tidak sekali-kali menghendaki mereka memberi makan 
kepadaku(57). Sesungguhnya Allah itulah satu-satunya 
Pemberi rezeki yang mempunyai kekuatan dan Maha Teguh 
kekuasaan-Nya. "(58) 

Ayat yang pendek ini mengandungi satu hakikat 
yang paling besar di antara hakikat-hakikat yang 
wujud di alam ini. Tanpa memahami dan meyakini 
hakikat ini, kehidupan manusia di bumi ini tidak 
mungkin berdiri lurus sama ada kehidupan individu 
atau kehidupan kelompok atau kehidupan umat 
manusia seluruhnya di setiap peringkat 
perkembangan dan zaman. 

Ayat yang pendek ini membuka segala aspek dan 
sudut yang mempunyai berbagai-bagai konsep dan 
matlamatyang semuanya terkumpul di bawah hakikat 
'Ubudiyah yang agung yang menjadi asas kehidupan 
manusia. 

Aspek utama dari aspek-aspek hakikat ini ialah 
kewujudan makhluk jin dan manusia yang 

mempunyai satu matlamat yang tertentu, yang 
terserlah pada satu tugas yang tertentu. Sesiapa yang 
melaksanakan tugas ini bererti dia telah 
melaksanakan matlamat kewujudannya dan sesiapa 
yang cuai atau tidak melaksanakannya bererti dia 
telah mensia-siakan matlamat kewujudannya, dan 
bererti dia seorang manusia yang hidup tanpa tugas, 
hidupnya kosong dari tujuan asal yang menjadi 
sumber nilai hidup utamanya, dan bererti dia telah 
terpisah dari undang-undang yang menjadi matlamat 
dia diwujudkan di alam ini dan bererti dia akan 
berakhir dengan kehilangan dan kerugian yang 
mutlaq yang menimpa setiap makhluk yang terpisah 
dari undang-undang kewujudan yang mengikatnya, 
memelihara dan menjamin kewujudannya. 

Tugas yang mengikatkan jin dan manusia dengan 
undang-undang kewujudan ialah pengabdian diri 
kepada Allah atau melaksanakan 'Ubudiyah kepada 
Allah, iaitu tugas yang menentukan ada hamba dan 
ada Tuhan, ada hamba yang menyembah dan ada 
Tuhan yang disembah, dan menentukan bahawa 
kelurusan keseluruhan hidup sekalian hamba itu 
pastilah ditegakkan di atas asas 'Ubudiyah itu. 

Kerana itu timbul pula satu aspek yang lain bagi 
hakikat 'Ubudiyah yang agung itu dan ternyata pula 
bahawa pengertian ibadat itu pastilah lebih luas dari 
semata-mata melakukan upacara-upacara ibadat yang 
tertentu sahaja, kerana makhluk jin dan manusia tidak 
ditaklifkan Allah supaya menghabiskan seluruh hidup 
mereka di dalam upacara-upacara itu, malah Allah 
mentaklifkan mereka dengan berbagai-bagai kegiatan 
yang lain yang mengambil sebahagian terbesar dari 
masa hidup mereka. Walaupun kita tidak mengetahui 
jenis-jenis kegiatan yang ditaklifkan Allah kepada 
makhluk jin, tetapi kita mengetahui sempadan- 
sempadan kegiatan yang dituntut dari makhluk 
manusia. Kita mengetahui hakikat ini dari firman Allah 
Ta'ala: 



"Dan kenangilah ketika Tuhanmu berfirman kepada 
malaikat: Sesungguhnya Aku akan mengadakan khalifah di 
bumi ini." 


(Surah aI-Baqarah: 30) 

Nyatalah dari ayat ini bahawa tugas mengendalikan 
urusan khilafah di bumi merupakan kerja yang 
dituntut dari makhluk manusia. Dan kerja 
mengendalikan urusan khilafah ini memerlukan 
kepada berbagai-bagai kegiatan penting untuk 
memakmur dan memajukan bumi, iaitu kegiatan 
mengenalpasti segala kekuatan dan tenaga yang 
wujud di bumi dan segala isi perbendaharaan dan 
kandungannya, serta mempastikan terlaksananya 
kehendak Allah dalam usaha-usaha mengguna dan 
mengembang tenaga-tenaga dan memajukan 
kehidupan di bumi. Tugas mengendalikan khilafah 
juga memerlukan kepada usaha menegakkan syari'at 
Allah di bumi untuk mewujudkan sistem hidup Ilahi 
yang sesuai dengan undang-undang am alam buana. 

Dari itu ternyatalah bahawa pengertian ibadat yang 
menjadi matlamat kewujudan insan dan tugas 
utamanya adalah lebih laus dari semata-mata 
menunaikan upacara-upacara ibadat yang tertentu 
sahaja. Juga ternyata bahawa tugas mengendalikan 
urusan khilafah itu pastilah termasuk di dalam 
pengertian ibadat. Jadi, hakikat ibadat itu adalah 
terjelma dalam dua unsur yang pokok: 

Pertama : Menanamkan di dalam jiwa seseorang 
pengertian 'Ubudiyah kepada Allah, iaitu 
menanamkan kesedaran adanya hamba dan Tuhan, 
adanya hamba yang menyembah dan Tuhan yang 
disembah. Inilah sahaja kedudukan dan pertimbangan 
yang wujud. Tiada suatu yang lain lagi selain dari 
kedudukan ini. Tiada di alam buana ini melainkan 
'abid dan ma'bud, melainkan Tuhan Yang Tunggal 
dan segala yang lain adalah hamba-Nya belaka. 

Kedua: Bertawajjuh kepada Allah dengan setiap 
harakat hati nurani, dengan setiap harakat anggota 
jasmani dan dengan setiap harakat kehidupan, atau 
bertawajjuh dengan keseluruhan harakat kepada 
Allah semata-mata dengan mengosongkan jiwa dari 
segala perasaan yang lain dan dari segala pengertian 
yang lain selain pengertian beribadat kepada Allah 
semata-mata. 

Dengan kedua-dua unsur ini terserlah pengertian 
ibadat dan seluruh kegiatan hidup menyamai upacara 
ibadat dan upacara-upacara ibadat menyamai 
kegiatan memakmurkan bumi dan kerja 
memakmurkan bumi menyamai ibadat berjihad fi 
Sabilillah, dan ibadat berjihad fi Sabilillah sama 
dengan kesabaran menanggung kesusahan dan sama 
dengan keredhaan terhadap taqdir Allah. Semuanya 
merupakan kegiatan-kegiatan ibadat belaka. 
Semuanya merupakan usaha-usaha melaksanakan 

tugas utama yang menjadi matlamat diciptakan jin 
dan manusia. Semuanya merupakan usaha mematuhi 
undang-undang am alam buana, di mana segala 
sesuatu melahirkan 'Ubudiyahnya kepada Allah Yang 
Tunggal sahaja, tiada yang lain dari-Nya. 

Ketika ini baru seseorang insan itu sedar bahawa 
tujuan dia berada di bumi ini ialah untuk 
melaksanakan tugas yang ditentukan Allah. Tujuan 
kedatangannya ke dunia ini untuk memikul tugas itu 
selama masa yang tertentu, laitu dia datang untuk 
melahirkan keta'atan beribadat kepada Allah dan dia 
tidak mempunyai tujuan yang lain dalam kehidupan di 
bumi ini, dia tidak mempunyai matlamat yang lain lagi 
di sebaliknya melainkan semata-mata menjunjung 
keta'atan. Dan dia akan mendapat balasannya di 
dalam jiwanya sendiri dalam bentuk ketenteraman 
dan kepuasan terhadap kedudukan dan amalannya, 
juga dalam bentuk kerinduan dan kemesraannya 
mendapat keredhaan Allah dan pemeliharaan-Nya, 
kemudian dia akan mendapat pula balasan di Akhirat 
dalam bentuk penghormatan, dan nikmat-nikmat 
kurnia Ilahi yang besar dan melimpah-ruah. 

Ketika ini barulah bererti dia benar-benar berkejar 
kepada Allah, benar-benar melarikan dirinya dari 
belenggu-belenggu bumi dan dari godaan-godaan 
kehidupan dunia yang mengganggu dan mempesona. 
Dan pelarian itu bererti dia benar-benar telah 
membebaskan dirinya dari segala ikatan dan bebanan 
berat dan menumpukan dirinya kepada Allah semata- 
mata dan mengambil tempat semulajadi di dalam 
kedudukan alam buana iaitu kedudukan seorang 
hamba kepada Allah, kedudukan seorang hamba 
yang diciptakan Allah untuk mengabdikan diri 
kepada-Nya, kedudukan seorang hamba yang 
berkewajipan melaksanakan satu tugas yang menjadi 
matlamat dia diciptakan Allah dan kedudukan 
seorang hamba yang melaksanakan matlamat 
kewujudannya. Di antara komitmen-komitmen ialah 
dia berkewajipan mengendalikan urusan khilafah di 
bumi, melaksanakan segala tugasnya dan 
menghasilkan faedah-faedahnya yang maksima juga 
melepaskan dirinya dan membersihkan hatinya dari 
segala godaan dan tarikan kehidupan di bumi, kerana 
tujuan dia mengendalikan urusan khilafah dan 
mendapatkan hasil dan faedahnya bukan untuk 
kepentingan dirinya atau kepentingan khilafah itu 
sendiri, malah untuk merealisasikan pengertian 
pengabdian diri di dalam kegiatan khilafah dan 
menjadikan kegiatan khilafah sebagai titik tolak 
menuju kepada Allah. 

Di antara komitmen-komitmen pengabdian diri 
kepada Allah lagi ialah nilai amalan-amalan dalam hati 
seseorang itu harus diambil dari niatnya bukan dari 
hasil amalannya biar apa sahaja hasilnya, kerana mutu 
insan tidak bergantung kepada hasil-hasil amalannya, 
malah bergantung kepada penunaian pengabdian diri 
kepada Allah dalam amalan-amalan itu, dan kerana 
balasan yang diberikan kepada seseorang itu bukan 


kerana hasil-hasil amalannya bahkan kerana ibadat 
yang ditunaikannya dalam amalan itu. 

Oleh kerana itu sikap seorang insan Mu'min 
terhadap kewajipan-kewajipan, tugas-tugas dan 
amalan-amalannya akan mengalami satu perubahan 
yang sempurna, la hanya memandang kepada tujuan 
pengabdian diri kepada Allah yang tersirat di dalam 
seluruh kewajipan-kewajipan dan amalan-amalan itu 
sahaja. Apabila tujuan pengabdian diri kepada Allah 
itu terlaksana, maka tamatlah tugasnya dan 
terlaksanalah matlamatnya tanpa memandang kepada 
hasil-hasil yang terbit dari amalan-amalannya selepas 
itu, kerana hasil-hasil amalan itu tidak termasuk dalam 
bidang kewajipannya, dalam hisabnya dan dalam 
urusannya, malah hasil-hasil amalan itu adalah 
tertakluk kepada ketetapan taqdir Allah dan 
kehendak iradat-Nya, sedangkan dirinya sendiri, 
usahanya, niatnya dan amalannya juga merupakan 
sebahagian dari ketetapan taqdir Allah dan kehendak 
iradat-Nya. 

Apabila seseorang insan Mu'min dapat 
membersihkan hati dari keinginan mendapat faedah 
peribadi dari hasil-hasil amalan dan usahanya dan 
merasa telah menerima habuannya dan terjamin 
balasannya sebaik sahaja terlaksana tujuan 
pengabdian diri kepada Allah pada niatnya ketika 
melakukan amalan-amalan dan usaha-usaha itu, 
maka tidak akan ada lagi di dalam hatinya sebarang 
perasaan tamak haloba untuk bertarung dan 
bertelagah satu sama lain bagi merebut harta dan 
kenikmatan-kenikmatan hidup dunia ini. Dalam satu 
segi dia mencurahkan segala daya tenaganya untuk 
menegakkan khilafah dan melaksanakan tugas- 
tugasnya, dan dalam satu segi yang lain pula dia 
membersihkan hatinya dari keinginan-keinginan 
untuk mendapatkan kenikmatankenikmatan dunia 
dan memiliki hasil-hasil dari kegiatan-kegiatan itu, 
kerana dia mencapai hasil-hasil itu dengan tujuan 
untuk merealisasikan matlamat pengabdian diri 
kepada Allah bukannya untuk memperolehi hasil-hasil 
itu dan memilikinya. 


Al-Qur'an menyubur dan memantapkan perasaan 
yang luhur ini dengan membebaskan insan dari 
belenggu kerungsingan memikirkan persoalan rezeki 
dan dari belenggu tamak dan kikir, kerana rezeki itu 
sendiri telah dijaminkan Allah kepada sekalian hamba- 
Nya, sedangkan Allah - sudah tentu - tidak meminta 
makanan dan rezeki dari mereka apabila Dia 
mentaklifkan mereka supaya membelanjakan harta 
mereka kepada orang-orang miskin yang 
memerlukannya: 


5 


" Aku tidak menghendaki sebarang rezeki pun dari mereka 
dan Aku tidak sekali-kali menghendaki mereka memberi 
makan kepada~Ku(57). Sesungguhnya Allah itulah satu - 

satunya Pemberi rezeki yang mempunyai kekuatan dan 
Maha Teguh kekuasaan-Nya. "(58) 

Jadi, niat atau pendorong yang menggerakkan 
seseorang Mu'min itu mencurahkan segala usahanya 
untuk menegak dan mengendalikan urusan khilafah 
itu bukannya untuk mendapatkan rezeki, malah untuk 
merealisasikan konsep pengabdian diri kepada Aliah 
dalam usaha-usaha itu dan ini akan terlaksana apabila 
dicurahkan segala daya tenaga. Oleh itu hati seorang 
Mu'min adalah terletak pada matlamat untuk 
merealisasikan konsep, pengabdian diri kepada Allah 
dalam usaha itu bukannya mengiringi hasil-hasil dari 
usaha itu, ini adalah satu perasaan yang luhur yang 
hanya wujud di bawah naungan persepsi yang luhur 
itu sahaja. 

Andainya umat manusia tidak dapat memahami dan 
menikmati perasaan yang luhur ini, maka sebabnya 
ialah kerana mereka tidak hidup sebagaimana 
hidupnya angkatan pelopor Islam yang pertama di 
bawah bayangan AI-Qur'an, dan kerana mereka tidak 
mengambil dasar-dasar hidup mereka dari 
perlembagaan yang agung itu. 

Apabila seseorang itu dapat meningkatkan dirinya 
ke kemuncak konsep pengabdian diri kepada Allah ini 
atau ke kemuncak konsep 'Ubudiyah yang luhur ini, 
maka tentulah jiwanya tidak akan tergamak 
menggunakan wasilah yang keji untuk mendapatkan 
tujuan yang luhur, walaupun tujuan itu ialah untuk 
mencapai kemenangan da'wah dan meninggikan 
kalimat Allah, kerana wasilah yang keji itu dalam satu 
aspek menghancurkan konsep pengabdian diri 
kepada Allah yang bersih dan luhur, dan dari satu 
aspek yang lain ia tidak berhasrat untuk mencapai 
matlamat-matlamat yang lain selain dari matlamat 
menunaikan kewajipan-kewajipannya untuk 
merealisasikan konsep pengabdian diri kepada Allah 
yang tersirat dalam penunaian itu, kerana pencapaian 
matlamat adalah terserah kepada Allah. Dialah yang 
akan menentukannya mengikut ketetapan taqdir-Nya 
dan kehendak iradat-Nya. Oleh itu seseorang tidak 
perlu menggunakan wasilah-wasilah dan cara-cara 
yang sembarangan untuk mencapai sesuatu matlamat 
yang urusannya terpulang kepada keputusan Allah 
dan tidak pula termasuk dalam perkiraan seorang 
Mu'min yang menghambakan dirinya kepada Allah. 

Kemudian seseorang yang menghambakan dirinya 
kepada Allah itu akan menikmati kerehatan dhamir, 
ketenteraman jiwa, kebaikan hati dalam segala 
keadaan sama ada dia melihat hasil perjuangannya itu 
berhasil atau tidak berhasil, sama ada usaha 
perjuangannya terlaksana menurut sebagaimana yang 
dirancangkannya atau sebaliknya, kerana dia telah 
pun menyelesaikan usaha perjuangannya dan terjamin 
mendapat balasannya setelah direalisasikan konsep 
pengabdian diri kepada Allah dalam usaha 
perjuangannya itu dan kerana inilah hatinya tenang 
dan beristirehat. Dan segala apa yang berlaku selepas 
itu adalah di luar batas tugasnya. Kini dia sedar 
bahawa dirinya adalah seorang hamba kerana itu 
perasaan dan tuntutannya tidak melebihi batas 


seorang hamba. Dia juga sedar bahawa Allah itu 
Tuhan dan kerana itu dia tidak akan menceroboh 
dalam perkara-perkara yang berada dalam bidang 
urusan Allah. Di sinilah sahaja batas perasaannya. Dia 
redha terhadap balasan Allah dan Allah redha 
terhadap usaha perjuangannya. 

Demikianlah terserlahnya aspek-aspek dari hakikat 
'Ubudiyah yang agung itu yang diterangkan dalam 
sepotong ayat yang pendek: 



“Dan Aku tidak menciptakan jin dan manusia melainkan 
supaya mereka mengabdikan diri kepadaku. "(56) 

Ini adalah satu hakikat yang cukup untuk 
mengubahkan seluruh wajah hidup seseorang apabila 
hakikat ini benar-benar tertanam di dalam hatinya. 

****** 


(Pentafsiran ayat-ayat 59-60) 

Di bawah sorotan hakikat yang agung ini Al-Qur'an 
memberi amaran kepada orang-orang kafir yang 
zalim, yang tidak beriman dan mencabar dengan 
meminta supaya Allah mempercepatkan janji 'azabnya 
kepada mereka. Dan dengan amaran inilah Al~Qur'an 
menamatkan surah ini: 

Jj S && % 



"Sesungguhnya untuk orang yang zalim itu ialah habuan 
seksa seperti habuan yang diterima oieh rakan-rakan mereka 
yang terdahulu. Oleh itu janganlah mereka (mencabar) minta 
disegerakannya (59). Kecelakaan disediakan untuk orang- 
orang yang kafir pada hari yang dijanjikan kepada 
mereka. "(60) 


(Tamat Juzu' Yang Kedua Puluh Enam) 


